
PERIANDRE 


Aquesta  obra  és  propietat  de  son 
autor,  i  ningú  podrà  representar-la,  , 
traduir-la  ni   reimprimir-la  sense  el 
séu  permís. 

La  Sociedad  de  Autores  Espanoles 
és  l'encarregada  de  cobrar  els  drets  de 
representació. 

Queda  fet  el  dipòsit  que  marca  la  llei. 


D'aquest  llibre  se  n'ha  fet  un  tiratge  de  vinticinc  exem- 
plars en  paper  de  fil,  que  no's  posen  a  la  venda. 


A  VOSALTRES,  ELS  MEUS  PARES, 

CONSAGRO  LA  TRAGÈDIA, 

PER  TOT  EL  DOL  DE  L'ÀNIMA  DE  PERIANDRE, 

QUI  FOU  PARE 

I  NO  N'HAGUÉ  GAUBANÇA 

A.  C 

TA  TOY  APAMATOS  HPOZQnA 

Periandre,  el  tirà  de  Corinte 
LicoFRÓ,  el  séu  fill 
Kypselos,  l'altre  fill 
LfssiDA,  la  filla  de  Periandre 
Clinias,  el  gran  sacerdot 
Phricodemos,  l'adiví  i  aede 
EvÀQORAS,  el  capdill  dels  guerrers 
Alkístenes,  el  capdill  de  les  naus 
Hermione,  la  dida  de  Líssida 
EuPHROSiNE,  donzella 
Penthesilea,  donzella 
Pentarkes,  auriga  de  la  Èlida 
Krates,  auriga  de  la  Thesalia 
Criseida,  hetaira 
NiKTOS,  hetaira 
Trasideos,  jove 

POLYMNESTOS,  jOVe 

euribotos 

Un  vell 

Un  estranger 

L'ombra  de  Melissa 

Un  espía 

Les  quatre  esclaves  de  Líssida 

El  chor  de  sacerdots 

El  chor  d'adolescents 

El  seguici  de  Periandre 

Cortisans,  sacerdots,  els  jutges  de  la  cursa,  guerrers,  auri- 
gues, atletes,  aulètrides,  tocadors  de  lira,  esclaus  i  esclaves. 
La  multitut. 


Té  lloc  l'acció  a  Corinte,  en  els  últims  temps  de  la 
dominació  del  kipsèlida  Periandre,  que  regnà  des  de 
l'any  625  al  585  abans  del  naixement  del  Crist. 


ACTE   PRIMER 


Apareix  l'interior  de  la  Acròpolis  de  Corinte.  És  una 
plaça  amplíssima,  que  se  suposa  bastida  sobre  l'estadi, 
al  que  hi  dona  per  una  barana  de  pedra  que  la  tanca  al 
fons.  A  l'esquerra  el  pòrtic  del  temple  de  Posseidó,  al  que 
s'hi  puja  per  amplíssima  gradinata.  Tot  ell  té'l  to  daurat 
del  sol,  i  en  la  severitat  de  la  seva  construcció  dòrica  hi 
riuen  estridentment  les  garlandes  de  flors  que  van  de 
columna  a  columna,  de  les  que  pengen  trofeus  consagrats 
al  déu  de  la  mar.  En  primer  terme,  en  aquesta  banda, 
s'hi  alça  també  com  a  ofrena  votiva  una  prora  de  trirreme 
que  soporta  una  victorià  amb  les  ales  esteses.  A  la  dreta, 
davant  per  davant  del  temple,  una  font  rodejada  de  llors, 
xiprers,  roserars  i  murtres,  que  ombregen  un  banc  de 
pedra  que  rodeja  la  font,  en  forma  de  semicercle.  A  l'últim 
terme  d'aquesta  banda,  l'entrada  de  l'estadi.  Coronant 
l'Acròpolis,  altres  temples  i  edificacions  sumtuaries  i  mo- 
numentals, escampades  arreu.  Al  fons  s'obre  la  gran  badia 
de  Corinte,  amb  la  ciutat  ajaçada  a  les  seves  vores,  que 
s'estén  magnífica  i  orgullosa,  com  cortisana  que  mostra 
els  preuats  joiells.  És  un  matí  estival,  radiant  de  llum.  Tot 
esclata  i  llueix  triomfalment  dessota  el  sol,  i  vibra  a  l'halè 
del  vent  estival  que  travessa  la  plaça,  portant  el  baume 
dels  jardins  ubèrrims,  i  la  sentor  de  les  aigües  marines. 


(A  l'obrir-se  la  cortina,  s'ou  un  chor  dintre  del  tem- 
ple, que  entona  les  lloances  de  Posseidó;  d'abaix 
l'estadi,  respon  un  chor  d'adolescents  cantant  el 
goig  de  la  lluita.  Cau  el  sol  triomfalment  sobre 
les  coses.  A  la  dreta,  prop  de  la  font,  les  donze- 
lles Euphrosine  i  Penthesilea  i  els  joves  Trasi- 
deos  i  Polymnestos  rodegen  a  l'auriga  Pentarkes, 
qui  roman  tot  concirós,  assegut  en  el  banc  que 
rodeja  la  font.  A  l'esquerra,  assegut  en  la  gradi- 
nata  del  temple,  Fricodemos,  i  en  primer  terme, 
Evàgoras  i  Alkistenes.  La  multitut,  dispersa  pel 
fons  de  l'escena.  Mentres  els  chors  entonen  llurs 
estrofes,  desfila,  sortint  del  temple  i  dirigint-se 
a  l'estadi,  un  lluit  seguici  d'aurigues,  rodejats 
d'esclaus  i  altres  servidors.  Els  acompanyen  sa- 
cerdots i  els  jutges  de  la  cursa.  La  gent  els  es- 
guarda. Gran  animació.  Les  hetaires  Criseida 
i  Niktos  travessen  la  plaça,  donant  els  seus  som- 
riures com  oferiment  de  plers.  Homes  i  dones, 
abocats  en  la  barana  del  fons,  esguarden  cap 
abaix  l'estadi,  comentant  els  preparatius  de  la 
cursa.  S'ou  el  mormoli  d'una  multitut  interna, 
plena  de  goig  i  verbositat.) 

EL  CHOR  DE  SACERDOTS,  dins  dcl  temple 

Quan  Posseidó  a  Egea  arribava  en  son  carro  que  porten 
els  corcers  de  vol  ràpid,  de  daurada  crinera,  els  que  tenen 
peus  de  bronze,  llavors  ell  mateix  se  cobria  amb  l'armura 

feta  d'or,  i  prenent  el  fuet  que  llampega,  muntava 
sobre'l  carro  esplendent  i  es  llençava  a  les  ones.  Sortien 
tots  els  monstres  marins  en  tropell  per  seguir-lo,  al  conèi 
al  qui  és  llur  sobirà.  Commoguda  de  joia,  s'obría       [xer 
al  davant  d'ell  la  mar,  i  els  corcers  lleugeríssims  volaven 
sensquel'ona  mullés  al  passar elsllurs  peus  de  fortbronzi 

EL  CHOR  d'adolescents,  Cíi  l'estüdi 

Tu  qui  lluitares  amb  l'esplendent  Helios 
per  nostra  terra,  tu  que  un  jorn  bastires 
del  regne  obag  les  portes  amb  fort  bronze, 
ou  mes  paraules. 

Tu  qui  amb  un  cop  de  ton  trident  terrible 
fendeixes  monts  i  els  llences  a  les  ones, 
tu  qui  sacseges  dels  pregons  la  terra, 
sigue'm  propici. 

(Resten,  al  fons,  uns  quants  agrupats  entorn  d'una 
dançatriu  i  d'un  tocador  d'aulos.  Venedors  de 
fruites  atravessen  entre' Is  grupus,  oferint-ne.) 

EUPHROSINE 

És  que  Corinte  no't  plau  pas,  Pentarkes? 

PENTHESILEA 

Ets  concirós  quan  l'hora  ja  és  propera? 

TRASIDEOS 

Els  teus  cavalls  són  disposats  a  vèncer? 

(Pentarkes  no  respon.) 

POLYMNESTOS,  ironic 
Tems  els  corcers  de  Periandre?  Diga'm... 

PENTARKES,  ífiterrompent-lo  i  alçant-se 
Qui  els  menarà,  si  Licofró  no  arriba? 

TRASIDEOS 

No  ho  sabem  pas.  Més  crec  que  Periandre 
darà  les  regnes  al  thesàlic  Krates. 

EUPHROSINE 

Diuen  que  és  foll  i  que  als  corcers  espanta... 

(Segueixen  parlant,  allunyant-se  un  xic  cap  al  fons. 
Les  dugués  cortisanes,  que  observaven  l'auriga, 
atravessen  la  multitut  i  romanen  al  mig  de  la 
plaça.) 

CRISEIDA 

.Me  plau  l'auriga,  i  ses  mans  robustes 
aptes  les  crec  millor  que  per  les  regnes 
per  resseguir  una  bellesa. 

NIKTOS 

Eixos 
aurigues  tots  s'assemblen.  Ni  una  dracma 
te  donarà... 

(Van  cap  al  fons,  observant  a  Pentarkes,  que  se- 
gueix parlant  amb  Euphrosine,  Penthesilea  i  els 
dos  joves.) 

EVÀGORAS 

Has  vist  a  Periandre? 

ALKÍSTENES 

És  dintre'l  temple.  Aquesta  nit  partiren 
nous  missatgers  vers  Epidaure,  en  cerca 
de  Licofró. 

EVÀGORAS 

Per  a  triomfà  en  les  curses, 
crec  jo  que  fins  Corinte,  donaria. 
Com  foll  està. 

ALKÍSTENES 

Per  mi,  tem  altra  cosa. 
Una  revelació  per  part  de  Procles 
feta  a  sos  fills... 

EVÀGORAS 

Pels  déus!  Poden  oir-nos! 
(Van  parlant  en  veu  baixa,  allunyant-se  cap  al  fons. 
Torna  a  atançar-se  l'auriga  amb  els  seus  com- 
panys. Les  cortisanes  els  segueixen  a  certa  dis- 
tancia.) 

PENTARKES,  amb  recança 

Ja  afilerats  els  carros  per  la  cursa 
estan. 

TRASIDEOS 

I  per  la  lluita,  tu  no't  frises? 

PENTARKES 


Temo  els  cavalls  de  Periandre.  Vulguin 
benèvols  déus  que  Licofró  no  arribi. 

PENTHESILEA 

Qui  vencedor  fou  en  els  jocs  olímpics 
tem  ara  perdre? 

PENTARKES 

De  la  Grècia  tota 

és  Licofró  el  més  temible  auriga. 

(Tornen  a  atançar-se  les  dugués  cortisanes;  al  pas- 
sar Criseida  per  davant  de  Pentarkes,  deixa  caure 
unes  flors  als  peus  d'ell;  aquest  les  cull  i  li  diu  :) 

Oh  dolça  dóna,  per  besar  tos  llavis, 

rojos  com  porpra,  jo  t'ofrenaria 

els  meus  triomfs,  els  meus  corcers,  mon  carro 

covert  d'ivori...       (S'inclina  a  la  font  per  a  beure.) 

CRISEIDA,  rient 

Oh!...  La  casa  meva 
és  lluny,  aprop  del  port.  Tu  recordar-te 
no  podràs  del  camí.  Més  té,  jo  ara 
vull  pagar  tes  paraules...  En  les  meves 
mans  l'aigua  tu  pots  pendre;  beu... 

poLVMNESTos,  ricut  tcmbé 

Pentarkes, 
pren  cura,  car  les  mans  porta  embaumades 
amb  un  perfum  que  als  homes  deixa  laços. 
(En  aquest  moment,  abaix  l'estadi  sonen  Ics  trom- 
petes.) 

TRASIDEOS 

Criden  als  lluitadors. 

PENTARKES,  Que  hü  acübüt  de  beure, 
alça  el  rostre  i  diu  a  Críseida 

Oh,  si  en  la  cursa 

Licofró  no  hi  corres!  T'ofrenaria 

en  pac  d'eixa  aigua  l'esplendent  penyora 

d'un  nou  triomf. 

(Se  dirigeix  corrent  vers  la  porta  de  V estadi,  per 
ont  desapareix.  Les  donzelles  se'n  van  vers  el 
fons  amb  els  joves,  menys  Trasideos,  que  va  cap 
a  la  porta  de  l'estadi.  Des  d'allà,  crida  als  seus 
companys,  i  junt  amb  aquests  entra  al  lloc  de  les 
curses.  Els  altres  homes  que  volten  per  l'escena, 
van  entrant-hi  sols  o  en  petits  grupus.  La  dança- 
triu  fina  de  dançar,  i  amb  el  séu  company  des- 
apareixen pel  fons  esquerra.  Les  cortisanes  mar- 
xen per  davant  del  temple  amb  indolença.) 

NIKTOS 

Ets  folla  per  l'auriga, 
i  creu,  Criseida,  que  amb  sos  dons  comprar-ne 
ni  una  mesura  de  canyella  roja 
podràs, 

CRISEIDA,  com  reptant-la 

Niktos,  si  és  bell  com  Dionysos... 
(Tornen  a  atançar-se  Evàgoras  i  Alkistenes.) 

EVÀQORAS 

Seria  terrible! 

ALKÍSTENES 

Procles  dintre  cova 
del  pit  gran  odi  contra  Periandre. 
Si  encar  ell  no  l'ha  presa  la  venjança 
és  perquè  no  pot  pas. 

EVÀGORAS 

Quan  a  Epidaure 
deixàrem  els  dos  nois,  amb  gran  afecte 
preguntà  pel  séu  pare. 

ALKÍSTENES 

Sí...  Llavores 
calia  fer-ho.  Més  qui  diu  que  ara 
no  ha  revelat...  Això  tem  Periandre. 

EVÀGORAS,  esguardant  a  Phricodemos, 
que  roman  en  la  mateixa  positura 

Guaita  l'aede  Phricodemos!  Resta 
tot  concirós. 

ALKÍSTENES,  atançaut-s'M 

Oh  Phricodemos,  digues, 
medites  en  honor  a  Periandre 
un  cant  novell? 

EVÀGORAS 

O  penses  com  la  cursa 
tu  glosaràs  en  harmoniosos  ritmes? 

PHRICODEMOS 

No  penso  res  d'això!  Digueu,  vosaltres, 
ha  tornat  Licofró? 

ALKÍSTENES 

No! 

PHRICODEMOS 

I  quan  torna 


no  sabeu  pas? 


EVÀGORAS 


Tampoc.  Més  en  recerca 
d'ell  són  partits  nous  missatgers... 

PHRICODEMOS 

Peri^ndre 

què  fa? 

ALKÍSTENES 

És  pres  d'angoixa  fa  molts  dies. 

PHRICODEMOS 

Ell  tem  com  jo.  Els  meus  esguards,  que  oviren 
a  voltes  el  pervindre,  ara  orbs  devenen. 
Plana  sobre  la  raça  de  Kypselos 
una  dissort  terrible! 

EVÀooRAS,  astorat 
Com? 

PHRICODEMOS 

És  ara 
tot  lo  que  sé! 

ALKÍSTENES 

Oh  aede,  pressenteixes 
qualque  cosa  funesta? 

PHRICODEMOS 

De  l'oracle 
dit  a  Kipselos  per  la  pitonisa 
comprenc  ara  el  sentit,  més  la  terrible 
dissort  disposta  pel  Destí,  preveure 
jo  no  puc  pas  dintre  del  fosc  pervindre. 

(Interrompent  les  paraules  de  l' aede,  comença  a  sor- 
tir del  temple  el  seguici  de  Periandre,  que  s'estén 
en  silenci  per  l'escena.  Evàgoras  i  Alkístenes  s'a- 
parten a  l'esquerra  del  prosceni.  Phricodemos 
s'alça,  i,  dreçat  en  la  gradinata  del  temple,  do- 
mina amb  la  seva  figura  venerable  la  multitut. 
Ala  fi  del  seguici,  acompanyat  de  Clinias  el  gran 
sacerdot  i  de  l'auriga  Krates,  ve  Periandre,  vestit 
amb  gran  ostentació.  Devalla  de  la  gradinata, 
fins  al  centre  de  l'escena,  i  a  poc  apareix,  en  el 
pòrtic  del  temple,  Lissida,  acompanyada  d'Her- 
mione  i  de  quatre  esclaves.  Un  gran  silenci.  Els 
remors  de  la  multitut  han  callat,  com  si  de  l'es- 
tadi poguessin  ovirar  el  rei.  Sonen  abaix  les 
trompetes,  i  en  el  silenci,  s'estén  el  toc  per  l'aire, 
llargament,  com  un  desmai.) 

PERIANDRE 

Ja  està  resolt!  Oh  Krates!  Pren  les  regnes 

dels  meus  corcers.  La  teva  gosadia 

els  emmeni  al  triomf,  i  prometença 

jo't  faig,  si  ets  vencedor,  que  amb  la  penyora 

de  la  victorià,  en  tes  mans  entreguin 

dos  talents  d'or. 

(L'auriga  se  disposa  a  marxar,  més  se  detura  al 
sentir  el  sacerdot.) 

CLINIAS 

Potser,  oh  Periandre, 
si  esperéssim  encar! 

PERIANDRE 

Dos  jorns  la  cursa 
s'és  deturada,  i  els  meus  fills  no  arriben. 
Nous  missatgers  partits  en  cerca  seva 
foren  avui... 
(Canviant  de  to.)  Jo  no  comprenc! 

(Posant-se  frenètic.)  Terrible 
seria  el  càstic,  si  gosats  ells  foren 
de  mancar  a  mes  ordres! 
(Girant-se  a  l'auriga.)  Vés,  oh  Krates... 
Més  no...  Resta...  Mals  somnis  m'atormenten, 
folles  visions... 

CLINIAS,  insistint 

Potser  de  que  esperéssim 
encara  és  temps! 

PERIANDRE,  e/2  VBU  büiXÜ 

He  tingut  un  mal  somni! 
La  he  vista,  sents?  (Canviant  de  to.) 

Parteix,  parteix,  oh  Krates, 
i  mena  els  meus  córcers.  Més  si  victorià 
no'm  dones  pas,  i  mos  cavalls  a  Grècia 
no  són  lloats  com  els  del  déu  qui  mena 
les  ones  escumoses,  amb  la  testa 
ho  pagaràs...  Parteix.  (L'amiga  marxa.) 

ALKísTENEs,  acostantse  al  rei 

Com  tes  trirremes 
triomfantes  són  sobre  la  mar,  la  cursa 
serà  guanyada  pels  corcers  que  porten 
ton  distintiu. 

PERIANDRE,  brandant  la  testa 

No  és  Licofró  qui  els  mena. 
(Una  pausa.  El  capdill  de  les  naus  s'aparta,  i  el  rei 

diu  com  per  a  sí  mateix :) 
Per  què  a  Epidaure  vaig  deixar  que  anessin? 
(A  Clinias,  amb  veu  misteriosa  i  tremolant:) 
Aquesta  nit  l'he  vista;  cada  volta 
que  m'apareix,  una  dissort  novella 
cau  sobre  meu.  Tenia  el  rostre  pàlid 
i  els  braços  rígids.  No  ha  parlat.  Dessota 
del  pit  esquerra  es  veia  la  ferida 
terrible,  i  allà  un  glavi  tremolava, 
brunzent  tal  com  sageta  quan  s'enfonza 
en  la  carn  de  la  víctima.  Corria 

a  dolls  la  sang,  i  m'ha  esquitxat  el  rostre; 
he  sentit  el  séu  gust  dessobre'ls  llavis 
i  m'ha  cremat  la  boca,  i  s'escampava 
un  foc  ardent  per  tot  mon  cos.  Somreia 
malignament,  malignament,  mirant-me, 
i  les  dents  li  brillaven,  li  brillaven, 
com  els  glavis  i  els  ferros  de  les  llances, 
ferits  pel  sol. 

(Tremola  terriblement;  llavors,  Lissida,  amb  temen- 
ça, s'hi  atança.) 

LÍSSIDA 

Oh  pare!... 

PERiANDRE,  retomant-SB  sobtadament 
amb  veu  terrible 

Ves-te'n!  Ara 
jo  t'he  cridat?  No  vull  que  ningú  escolti 
si  aprop  de  mi  no'l  crido.  Ves-te'n,  ves-te'n, 
i  ai  de  tu,  si  escoltares! 

(Lissida,  plorant,  retorna  al  lloc  d'abans,  i,  plo- 
rant, amaga  la  testa  en  el  si  d'Hermione.  Llarga 
pausa.  Tothom  resta  en  silenci,  espantat,  i  ell 
diu,  mirant-se' Is:) 

I  vosaltres, 
per  què  calleu?  Per  què  acoteu  a  terra . 
els  rostres?  No  ho  vull  pas,  sentiu?  La  cursa 
dèu  començar.  Oh  foll,  aquell  que  intenti 
esbrinar  mon  dolor  i  no  obeeixi 
mes  ordres  totes,  ai  d'aquell ! 

(Calmant-se,  diu,  amb  veu  dolça:) 

Vosaltres 

el  recordeu  a  Licofró  quan  mena 

els  meus  corcers?  Com  resplendeix  son  rostre, 

ubriac  de  la  gran  joia  de  la  lluita! 

Apar  un  déu  adolescent!  Son  geste 

soperb  és  digne  d'esculpir-se  en  marbre 

del  blanc  més  pur  que  Paros  pugui  dar-nos. 

1  jo  hauria  dreçat  la  seva  estàtua, 

tornada  en  Helios  quan  per  l'espai  guia 

els  corcers  ignis!  1  a  sos  peus  retudes 

dues  Victòries  d'aclamar-lo  laces! 

I  tot  Corinte  a  l'entorn  séu,  hauria 

llençat  a  l'aire  la  lloança  immensa! 

(Canviant  de  to,  després  d'una  pausa.) 

Dessobre  de  ma  casa  una  terrible 

dissort  s'abat.  Marxem,  car  és  dictada 

la  sort  pels  fads,  i  mai  pot  oposar-se 

cap  hom  al  séu  voler! 

(Van  per  caminar.  Lissida,  que  va  a  seguir-los,  se 
detura  al  sentir  la  veu  del  pare:) 
Lissida,  resta! 

(Per  ell  mateix :) 

La  seva  faç  recorda  un  altre  rostre, 

per  mi  espantós  de  recordar!... 

(Marxa  seguit  dels  seus,  vers  l'estadi;  la  filla  lenta- 
ment travessa  l'escena  i  es  deixa  caure  en  el  banc 
de  pedra.  Resten  també  Evàgoras,  Alkistenes, 
l'adivi  i  qualque  gent  al  fons  esguardant  l'estadi.) 


ALKÍSTENES  ü  EvàgOrUS 

Tu  restes? 

EVÀQORAS 

Pot  Licofró  arribar  potser... 

PHRicoDEMos,  coui  parlant  per  ell 

L'oracle, 
l'oracle  aquell,  dictat  pel  déu  de  Delphos! 
(Amb  gran  solemnitat,  mentres  el  seguici  del  tirà 

desapareix  Ien tamen t : ) 
«Benhaurat  aquest  hom  que  en  ma  maisó  ara  entra, 
»Kipselos,  fill  d'Eetió,  rei  de  l'alta  Corinte, 
»feliç  ell  i  sos  fills,  mes  no  els  fills  que  eixos  tinguin.» 
(Queda  fet  un  gran  silenci.    La  forta  calitja  del  sol 
estival  cau  pesadament  sobre  les  coses.   Ressona 
una  aclamació  llunyana.    Hermione  s'ha  anat 
a  asseure  als  peus  de  Líssida;  les  esclaves  dis- 
postes a  l'entorn  d'elles  harmònicament.  Líssida, 
que  estava  plorant,  a  la  fí.  alça  la  testa  i  diu 
a  Hermione : ) 

LÍSSIDA 

Jo  també'l  sé  l'oracle  que  a  Kipselos 

va  dir  la  pítia.  I  som  nosaltres  ara 

els  fills  de  Periandre,  a  qui  amenaça 

la  venjança  dels  déus.  Diga'm,  oh  Hermione, 

tu  que'm  portares  de  tos  pits  sospesa, 

tu  qui  dels  pares  sabs  totes  les  coses, 

diga'm,  qual  crim  terrible  nostra  raça 

feu  perquè  sigui  pel  Destí  punida? 

HERMIONE,  amb  turbació, 
f  com  volent  desviar  la  conversa 


Oh  dolça  filla!  Per  què  tu  qui  neixes 

ara  a  la  llum,  vols  esbrinar  misteris 

que  l'esguard  dels  mortals  no  pot  compendre? 

Cal  pensar  altres  coses.  Cal  que  dancis 

amb  les  companyes,  cal  teixir  garlandes 

i  cal  que  brodis  primoroses  teles... 

i  cal  pensar  en  un  espòs  de  raça 

reial,  jove  i  formós... 


LÍSSIDA 

Encar  que  parles 


joiosament,  jo  sento  que  batega 

un  gran  dolor,  que  envolta  un  gran  misteri 

en  tes  paraules... 

(Alçant-se.)  Tu  parlar  no  goses, 

nernnè  tems! 


perquè  tems! 


HERMIONE 

Què  puc  témer? 


LÍSSIDA 

La  venjança 


de  Periandre! 


HERMIONE,  dissimulant 
No  és  cert! 

LÍSSIDA 

Doncs  parla,  parla, 
{Agafant-la  per  les  espatlles  i  sacsejant-la  forta- 
ment.) 
Digues... 

HERMiONE,  plorant 
No  puc,  no  puc!... 

LÍSSIDA 

Ho  veus? 
{Deixant-la  anar.  Hermione  s'assenta  a  terra  i  amb 
el  cap  entre  les  mans  i  apoiat  en  el  banc  san- 
glota.) 

Oh  pobre 

dóna!  Oh  pobre  vella!  Sagellaren 

els  teus  llavis  ressecs  amb  una  marca 

de  ferro!  Ja  ho  comprenc!  Més  digues,  digues 

un  mot  no  més.  Perquè  s'aparta  el  pare 

de  mi  i  mon  rostre  esguardar  mai  no  gosa? 

És  ell  qui  et  fa  callar,  no  és  cert? 

{V esclava  sols  respon  plorant  més  fortament.) 

Sí,  ara 
ja  comprenc  prou... 
{S'atança  a  Phricodemos,  Evàgoras  i  Alkisienes.) 
I  tots  vosaltres,  homes 
plens  de  valor,  qui  ergull  sou  de  Corinte, 
no  gosareu  tampoc  parlar?  Vosaltres 
sereu  tant  trèmols  com  la  pobre  vella 
que  jeu  allà?    {Ells  no  responen;  ella  prossegueix.) 

Per  què  no  dir-ho?  Ara 
de  defensar-se  potsé  és  temps,  de  batre's 
contra'l  destí... 

ALKÍSTENES 

Ningú  pot  oposar-se 
als  seus  designis! 

EVÀGORAS 

Cal,  doncs,  resignar-se! 

{S'aparten  cap  al  fons.) 

LÍSSIDA 

I  tu,  vell  Phricodemos?  Tu  qui  lloes 
tots  els  grans  fets  dels  fills  d'Eetió,  tu  ara 
tampoc  me  voldràs  dir?  Sí,  car  no  ignores, 
lo  que  jo  vull,  tos  ulls  en  el  pervindre 
veuen  les  coses  i  el  passat  coneixen... 
Si  vols,  dels  meus  joiells  jo't  faig  ofrena, 
més  parla... 

PHRICODEMOS 

Sols  l'oracle  jo  puc  dir-te. 

LÍSSIDA, 

Ja'l  sé...  El  crim,  el  crim  que  ací  s'amaga... 
això... 

PHRICODEMOS,  tremolant  s'aixeca 

No  ho  sé,  no  ho  sé.  Mos  ulls  en  el  pervindre 
devenen  orbs.  Sols  boires...  boires...  boires... 

{Entra  en  el  temple.  Una  gran  pausa.  Lissida  torna 
a  seure  en  el  banc;  als  seus  peus,  Hermione.  De 
sobte,  del  cantó  oposat  s'ou  el  remor  d'unes  veus 
que  disputen,  i  a  poc  entren  en  escena  Licofró 
i  Kypselos,  a  qui  el  primer  porta  agafat.  Amb- 
dós van  rodejats  de  guerrers.  Tots  ells  plens  de 
la  pols  dels  camins.) 

LíssiDA  a  Hermione 

I  els  meus  germans,  els  meus  germans,  no  tornen. 
Licofró,  que  és  qui  pot  lliura'ns...  Ell,  l'únic... 

HERMIONE 

I  Kypselos,  potser? 

LÍSSIDA 

Un  miserable! 
No'n  parlis!  Un  ubriac.  En  ell  comença 
el  càstic  decretat  dessobre  nostre. 

LICOFRÓ  a  dintre 
Tu  restaràs  al  meu  costat! 


deixa'm  anar! 


KYPSELOS 

Oh,  deixa'm, 

LICOFRÓ 


Jamai!  Prest  correries 
a  dir-ho  al  pare. 

LÍSSIDA,  alçant-se 
Aquestes  veus!... 


M'ofegues! 


KYPSELOS 

Oh,  deixa'm... 


36  AMBROSI  CARRIÓN 

LÍSSIDA 

Si  són  ells! 

KYPSELOS,  quasi  plorant 

Allà  ont  tu  vulguis 

jo  restaré. 

{Surten.  Licofró  porta  subjecte  a  Kypselos.  Ambdós 
van  cercats  de  guerrers.  El  primer  deixa  anar 
a  Kypselos,  qui  cau  a  terra,  sobre'ls  graons  del 
pòrtic.) 

LICOFRÓ 

A  terra! 
{Evàgoras  i  Alkístenes  s'acosten  precipitadament 
a  Licofró.  Líssida  roman  tremola  en  peu  a  t altra 
banda  d'escena.) 

EVÀGORAS 

Per  fi ! 

ALKÍSTENES  i 

Arribes 
encara  a  temps! 

LICOFRÓ 

Què  voleu  dir? 

EVÀGORAS 

La  cursa 
no  és  començada  encari 


PERIANDRE 

LicoFRó,  tràgicament,  després  d'una  pausa 

De  Periandre 
no  menaré  els  corcers  jamai! 

ALKÍSTENES 

Ets  presa 
de  la  follia? 

LÍssiDA,  atançant-se  a  Licofró, 
trenca  en  un  gran  plor,  abraçant-lo 

Licofró!! 

LICOFRÓ 

Germana! 

KVPSELOs,  intentant  alçar-se, 

parla  sempre  d'una  faisó  exiranya; 

és  un  abúlíc,  embrutit  per  tots  els  vicis 

Oh  Evàgoras  i  tu  Alkístenes.  Ara 

de  mon  germà  lliureu-me.  Me  colpeja 

i  a  la  força'm  reté, 

LICOFRÓ 

Cap  de  vosaltres 
sigui  gosat  a  defensar-lo.  Restin 
tots  en  eix  lloc,  i  malhaurat  qui  intenti 
dir  a  Periandre  ma  vinguda. 

EVÀGORAS 

Encara 

és  temps,  oh  Licofró!  Quina  follia 
t'ha  pres? 

LÍSSIDA 

Germà,  pels  déus,  escolta'm! 

LicoFRó,  calmant-se 

Porto 
una  follia  extranya,  que  vosaltres 
no  coneixeu.  Anhelo  una  venjança, 
I    que  no  puc  pendre,  i  davant  meu  s'enlaira, 
sagnanta,  l'ombra  d'una  dóna.  «Venja'm, 
venja'm!»,  me  crida.  I  altra  veu  terrible 
diu:  «Malhaurat  d'aquell  que  enlairi  el  glavi 
contra  la  seva  sang! 

ALKísTENES,  esverat 

Què  diu!! 

(Líssida  cau  ajenollada,  abraçant-se  a  les  cames  de 
Licofró,  amb  un  gran  crit.) 


comprenc!! 


LÍSSIDA 

Sí,  ara 


KYPSELos,  que  s'ha  alçat  i  ha  anat  a  repenjar-se 
prudentment  en  una  columna  del  pòrtic 

Creieu-me!  És  pres  de  la  follia! 

{En  aquest  instant  sonen  en  l'estadi  les  trompetes, 
•  donant  la  senyal  per  a  la  cursa.  Evàgoras,  cor- 

rent,  se  dirigeix  vers  el  fons  i  s'aboca  a  la  ba- 
rana. Després  torna  arrera,  clamant  amb  des- 
consol:) 

EVÀQORAS 

La  cursa  és  començada.  Res  pot  fer-se. 

{S'ou  una  gran  aclamació  del  poble,  que  saluda  els 
aurigues.  Després  s'ou  llunyà  abaix  el  remor  de 
les  quadrigues,  que  corren,  donant  la  volta  a  l'es- 
tadi, ont  hi  regna  un  gran  silenci  d'expectació. 
Licofró  va  dient:) 

LICOFRÓ 

No  sentiu  el  clapit  dels  corcers  que  travessen  l'estadi, 
afollats  baix  la  mà  de  l'auriga  que'ls  emmena  a  la  cursa? 
No  sentiu  el  brunzir  de  les  rodes,  com  eixam  de  sagetes 
i  com  l'aire  és  gonflat  per  l'alè  divinal  de  Victoria? 
Oran  silenci  s'és  fet:  gran  silenci,  anhelant  que  travessen 
com  llampecs  els  frenètics  corcers.  Més  de  sobte,  radianta^ 
la  cridòria  del  poble  dirà  la  victorià  copçada 
per  les  mans  d'un  auriga  estranger,  i  serà  vergonyosa 
de  Kypselos  la  raça  al  saber  que  altres  mans  li  arrebassen. 
(Cridant:) 

A  vosaltres,  oh  déus,  el  meu  prec  més  fervent  ara  elevo: 
Destruíu  nostra  raça,  passeu  per  dessobre  eixa  terra 
com  un  foc  devorant,  per  dessobre  les  planes  cobertes 
defromenti  lesgens  que  vindran  quan  el  cerquin  no  trobin 
aquell  lloc  ont  Corinte  bastida  fou  un  jorn!  Que  no  serviq 
recordança  dels  fills  d'Eetió.  Com  la  cendra  s'agafa 
sobre  l'ara  i  s'escampa  pel  vent,  dispersada  així  sigui 
nostra  raça  tacada  amb  la  sang  d'una  mare  ignocenta. 

LíssiDA,  plorant 

LICOFRÓ 


Licofró!  Licofró! 


Oh  ma  dolça,  oh  ma  pobre  germana! 
tu  qui  tens  de  la  mare  la  faç,  tu  que  infant  me  breçares 
en  tos  tendres  genolls!  Tu  qui  feres  pietosa  en  mos  llavis 
esclatar  la  primera  paraula,  i  jo,  mare!  cridava 
amb  desig...  i  la  mare  era  morta!  Llavors  ignoràvem 
el  qui  fou  l'assassí  i  besàvem  son  rostre...  Al  besar-los, 
nostres  llavis  tornava  ell  impurs.  Per  jamai  amorosa 
un  espòs  besaràs,  per  jamai  als  infants  que  travessen 
per  davant  del  palau  tu  pendràs  en  tos  braços  tan  dolços, 
i  tant  sols  el  germà  besarà  amb  dolor  la  germana, 
car  l'estigma  no  pot  pas  ferir  als  mateixos  que'l  porten. 

LÍSSIDA 

Oh,  germà,  per  pietat,  parla,  doncs!  Qui  t'ha  dit?  Com 

[saberes? 

LICOFRÓ,  sense  escoltar-la 

Jo  ara  sento  pesar  sobre  meu  un  alè  de  tempesta! 
Són  els  déus  venjadors  de  la  raça  que  sobre  nosaltres 
vénen  ja.  Ells  pendràn  la  justícia  que  a  mi  m'és  privada 
amb  son  braç  poderós,  i  nosaltres  serem  com  arestes 
que  devora  la  flama  i  el  vent  lluny  les  cendres  escampa. 
{Amb  furiós  desesper:) 

Maleits  els  meus  ulls,  ja  que  a  fosca  eterna  no  foren 
condemnats;  maleits  els  meus  braços,  que  encar  força  ser- 
i  els  reté  un  llaç  crudel  d'ont  no  poden  lliurar-se       [ven 
per  venjà'l  crim  afrós.  Maleida  la  terra  que  petjo. 

ja  que  encar  me  sosté;  maleida  la  raça  ergullosa 
de  Kypselos,  Corinte,  la  glòria.  Que  tot  entorn  caigui 
enrunat  pel  Destí,  i  repòs  nostres  ombres  no  trobin 
un  jorn  morts,  i  serveixi  d'afront  nostre  nom  al  qui'l  di 

[gui 

LÍSSIDA 

Oh  l'oracle  impietós!  Se  desfà  nostra  casa  com  boira 
quan  el  sol  ix  radiant  de  la  mar! 

LICOFRÓ 

Nostres  vides  aparen 
com  auriga  a  qui  vénen  els  ulls  i  a  la  cursa  l'emmenen 
i  els  corcers,  afollats,  van  corrent,  van  corrent,  i  la  ven 
cau  sobtada  dels  ulls,  i  els  cavalls  ja  cap  veu  obeeixen, 
i  rabents  a  l'abim  ens  emmenen,  i  no  pot  deturar-los 
nostra  mà,  nostra  veu,  car  l'abim  és  la  Mort,  la  badada 
gola  horrible  d'un  monstre  afamat  que  la  presa  mai 

[torna! 

(En  aquest  instant,  abaix  l'estadi  sona  un  crit  d'ho- 
rror terrible.  Tots  corren  cap  al  fons,  i  ansiosa- 
ment s'aboquen  a  la  barana  per  a  esguardar. 
Sols  resten  immòbils  Licofró,  dreçaí  al  mig  de 
l'escena,  i  Líssida,  Hermione  i  les  quatre  esclaves, 
que  formen,  prop  de  la  font,  armònica  agrupació.) 

EVÀOORAS 

Qui  crida? 

ALKÍSTENES 

Crit  d'horror! 

TRASiDEos,  dintre 

És  mort  l'auriga! 

EVÀGORAS 

No's  veu  sinó  a  la  gent  que,  omplint  l'estadi, 
al  cel  eleven  els  llurs  braços! 

TRAsiDEOs,  a  dintre 

Krates 
ha  mort! 

{Líssida  i  Licofró,  escoltant,  van  fent-se  arrera,  fins 
a  ésser  a  sopluix  del  pòrtic.  Les  esclaves,  esvera- 
des, la  segueixen,  lo  mateix  que  Hermione.  Evà- 
goras  i  Alkístenes,  al  mig  de  l'escena.) 

ALKÍSTENES 

Sentiu? 

EVÀGORAS 

Què  ha  dit? 

TRASiDEOS,  sortint 

És  mort  l'auriga!! 

EVÀGORAS 

Krates!  El  que  menava  de  Periandre 
els  corcers! 

{Entren  corrent,  horroriizades,  Euphrosine,  Penthe- 
silea  i  altra  gent) 

EURIBOTOS 

Jo  ho  he  vist,  era  terrible! 

TRASIDEOS 

El  crani  s'ha  desfet  contra  les  lloses! 

UN  VELL 

L'han  llençat  els  cavalls! 

EURIBOTOS 

Els  afollava 
cridant  com  boig! 

{Una  nova  onada  de  gent  entra  en  I  escena,  por- 
tant entremig  a  Pentarkes,  l'auriga  vencedor,  a 
qui  rodegen  les  dugués  cortisanes  i  Polymnestos.) 

CRISEIDA 

Es  vencedor  Pentarkes!! 

POLYMNESTOS 

La  victorià  a  ningú  pot  ara  dar-se. 

UN  ESTRANGER 

Ell  ha  passat  davant! 

TRASIDEOS 

Més  si  el  thesàlic 
no  hagués  pas  mort... 

EVÀOORAS 

Més  què  ha  passat?  Digueu-m'ho! 

TRASIDEOS 

Els  corcers  l'han  llençat  fóra  del  carro! 

EURIBOTOS 

Els  afollava! 

l'estranger 

Sobre  de  les  lloses 
caigut,  feia  fredat! 

POLYMNESTOS 

S'han  fet  arrera 
els  corcers  al  topar,  i  amb  les  llurs  potes 
al  morí  han  trocejat! 

UN  VELL 

Fins  les  crineres 
dels  cavalls  tenen  sang! 

l'estranoer 

Al  dar  la  volta 
ha  caigut! 

POLYMNESTOS 

Periandre,  foll  de  ràbia, 
s'esquinsava  la  vesta! 

EURIBOTOS 

Una  gran  taca 
de  sang  de  Krates  hi  ha  sobre  l'estadi. 

{L'auriga  vencedor  s'asseu  al  peu  de  la  font  i  beu 
aigua.  Gran  agitació  en  la  multitut,  que  omple 
l'escena.  Phricodemos  apareix  en  el  pòrtic.  De 
sobte,  a  l'oir  una  veu  que  anuncia  a  Periandre, 
se  fa  un  gran  silenci.) 

UNA  VEU  ENTRE  LA  MULTITUT 

Ve  Periandre! 

LICOFRÓ 

Ell!  No,  no  vull  pas  veure'l ! 

{S'obre  pas  entre  la  multitut  que  omple'l  pòrtic  i  en- 
tra en  el  temple.  Kypselos  roman  a  primer  terme 
esquerra.  Surt  corrent  de  l'estadi  un  escamot  de 
soldats,  que  empenyen  brutalment  a  la  multitut, 
fent  lloc.  Se  fa  un  gran  silenci.  Periandre  apa- 
reix i  avença  fins  a  mitja  escena,  amb  gran  aba- 
timent. Clinias  resta  un  xic  allunyat,  i  el  seguici 
s'estén  pel  fons.  Els  soldats,  posant  les  llances 
horitzontals  d'escut  a  escut,  formen  com  una  ba- 
rana que  conté  a  la  multitut.  Llarga  pausa.) 

PERIANDRE 

I  són  els  fads  qui  sobre  l'hom  disposen, 
i  som  entre  ses  mans  tal  com  les  bagues 
amb  que  juguen  els  dits  de  les  hetaires 
indiferentes.  Som  com  una  barca 

que  eixint  del  port  ja  té  marcada  ruta 
que  contra  dels  esculls  la  dú  a  estrellar-se 
i  no  li  val  el  timoner,  ni  els  astres 
que  el  camí  dicten,  ni  la  mar  en  calma! 
S'estrellarà,  si  així  el  destí  disposa. 
Oh,  si  el  meu  fill  hagués  tornat!  Llavores 
del  fad  advers  haurien  els  designis 
canviat.  Ara  mon  nom  per  tota  Grècia 
serà  escarnit.  La  raça  de  Kypselos 
en  greu  vergonya  per  sos  fills  mateixos 

CLINIAS 

És  el  Destí  qui  t'ha  vençut.  Les  forces 
dels  homs  al  davant  d'ell  rès  són. 

PERIANDRE,  abüiut,  i  amb  veu  fosca 

Oh,  Clinias, 
jo  veig  a  l'entorn  meu  enderrocar-se 
tot  lo  que  he  fet!  {Una  pausa.) 

Mes  no,  cal  revoltar-se, 
lluitar...  tornar  a  ésser  fort,  car  son  imatges 
d'engany  els  somnis...  Per  aplacar  l'ombra 
farem  nous  sacrificis! 
{Tombant-se  vers  la  dreta  ovíra  a  l' auriga  vencedor.) 

Té,  l'auriga 
thesàlic!  I  com  ara  tu  gosares 
venir  al  davant  meu?  Vols  afrontar-me 
amb  ton  triomf?  No  sabs  que  a  ma  petjada 
tu  et  desfaràs  com  un  terròs  de  terra? 
Vés-te'nü  Amaga't  dintre  les  tenebres. 

i  en  el  silenci,  ont  mon  braç  no  arribi! 
Vés-t'enü 

{Amb  crit  terrible.  L'auriga,  tremolant,  fuig  precipi- 
íadament,  saltant  per  damunt  del  banc.  Les  du- 
gués cortisanes,  que  s'han  anat  apartant  d'ell, 
s'han  posat  al  costat  de  Kypselos,  amb  qui  parlen 
amb  veu  baixa.  Periandre  va  per  a  dirigir-se  al 
temple,  i  llavors  esguarda  al  séujïll.) 

Kypselos,  tu!  {U altre  avança  un  pas.) 

Tot  sol  arribes? 
Ets  missatger  potser  de  qualque  cosa 
funesta?  {Amb  veu  tremola.) 

Licofró?... 

KYPSELOS 

Ací  ens  portaren 
tos  missatgers  plegats... 

PERIANDRE 

És  viu?  Llavores 
per  què  no  ve?  Ont  és? 
{Comprenent.)  Ah!...  Tem  la  ira 

del  pare? 

KYPSELOS 

Ell  ha  dit... 

LÍssiDA,  avençant-se  altra  volia 
Kypselos! 


i  li 

PERIANDRE,  furíÓS 

Altra 
volta  tu  véns  a  mi  quan  jo  no't  crido? 
{A  Kypselos:)  Parla! 

KYPSELOS 

Ell  ha  dit  coses  tan  terribles... 
que  jo  no  vull... 

{En  aquest  moment,  Licofró  apareix  en  el  pòrtic  del 
temple.) 

LICOFRÓ 

Si  tal  com  una  fembra 
tu  ets  tremolós,  jo  parlaré. 

(Líssida,  al  veure  el  séu  germà,  fent  un  gran  crit, 
es  deixa  caure  de  genolls.) 

LÍSSIDA 

Implacable 
designi! 

(Tots  han  fet  un  gran  mormoli  d'espant,  al  veure 
a  Licofró.  Kypselos  ha  tornat  al  lloc  d'abans 
a  parlar  amb  les  cortisanes.  Es  fa  un  paorós 
silenci.) 

PERIANDRE 

Goses  ara  presentar-te 
al  davant  meu,  amb  la  mirada  irada, 
soperb  i  amenaçant? 

(Travessen  uns  quants  esclaus  ràpidament  pel  fons 
portant  el  cadavre  de  Krates.) 

Tu  qui  ara  fores 
causa  de  la  vergonya  de  ta  raça? 
Tu  que  desobeires  fol!  mes  ordres 
no  arribant  per  la  cursa?  D'eix  cadavre 
la  sang  ara  ha  caigut  sobre  ta  testa; 
tu  ets  causa  de  sa  mort! 

LICOFRÓ 

Jamai  les  regnes 
de  tos  corcers  duran  mes  mans,  victorià 
tu  no  tindràs  per  mon  esforç  en  Grècia, 
ni  ja  ma  veu  tu  sentiràs  que't  parli 
jamai.  Entre  nosaltres  s'és  dreçada 
una  ombra  sagnanta! 

PERiANDRE,  Eíi  cl  paroxistue  de  I  espant 

Qui  va  dir-t'ho? 
No  és  cert!...  Fou  Procles,  l'avi  teu?  Mentia 
com  una  esclava!... 

LICOFRÓ 

Si  t'acusa  eixa 
torbació!!  Si  t'acusa  el  rostre  pàlid 
i  el  tremolar  de  tot  ton  cos...  Oh  pare, 
tu'm  donares  la  vida,  més  amb  ella 
llençares  sobre  meu  un  pes  terrible, 
una  venjança  que  jo  no  puc  pendre, 
car  al  ferir-te,  a  mi  mateix  colpejo, 
jo  era  com  un  infant  que  en  una  prada 
s'és  adormit  entre  les  altes  herbes, 
tot  somrient  del  dolç  encant  del  somni. 

Més  una  veu,  un  jorn,  a  despertar-me 
vingué:  «Dessobre'l  front  tens  una  taca 
de  sang,  i  per  rentar-la,  cal  que  vessin 
tes  mans  un'altra  sang,  la  del  teu  pare.» 
Ah,  com  mos  ulls  des  d'aquell  jorn  vegeren 
per  tot  un'ombra  que  s'alçava  irada, 
clamant  venjança!  Com  mes  mans  friçoses 
fins  fer-se  sang  el  glavi  van  estrènyer! 
Sentor  de  sang  la  terra  entorn  exhala; 
color  de  sang  han  pres  arreu  les  coses; 
les  meves  mans  apar  que  sang  degotin, 
i  quan  el  pa  duc  a  mos  llavis,  brolla 
la  sang  dins  de  ma  boca.  Si'm  cobreixo 
de  lli  puríssim,  prest  la  sang  el  taca; 
si  amb  roses  blanques  jo  mon  front  corono, 
roges  devenen  de  la  sang.  Si  cerco 
en  les  hetaires  un  consol,  dessobre 
dels  pits  blanquíssims  veig  la  sang  escórrer's; 
i  arreu,  per  tot,  al  sí  de  la  foscuria, 
dessota  el  sol,  en  la  quietut,  m'ofega 
un  baf  de  sang.  Soc  pres  d'una  follia 
com  mai  vegereu  cap  sobre  la  terra, 
i  ni  les  aigües  de  la  mar,  les  aigües 
que'l  nuvolam  sobre  dels  plans  aboca, 
podran  rentar  la  sang  que  fou  vessada 
per  eixes  mans  que  un  jorn  m'acariciaren. 

LÍSSIDA 

Oh  calla,  per  pietat! 

CLINIAS 

De  la  follia 
és  presa. 

EVÀGORAS 

Cal  endur-se'l. 

ALKÍSTENES 

De  Periandre 
l'ira  és  de  témer! 

PERIANDRE,  desesperüt 

I  no  puc  matar-lo! 
És  el  meu  fill!! 

(Mentres  tant,  Kypselos,  que  s'ha  fet  portar  una 
àmfora,  sense  pendre  cura  de  res,  beu  alegrement, 
assegut  en  la  gradinaía  del  temple  amb  les  hetaí- 
res  Níktos  i  Criseida,  fins  que  a  l'últim  cau  ubriac 
a  terra.) 

LICOFRÓ 

Ara  dius  bé,  oh  pare! 
No  pots  matar-me,  i  el  torment  sens  treva 
de  veure'm  al  davant,  com  una  afrosa 
maledicció,  farà  espantós  ton  viure... 

(Kypselos,  en  aquest  moment,  completament  ubriac, 
vol  avançar-se  i  diu  grollerament:) 

KYPSELOS 

Deixeu-me  que  alci  el  beire  per  la  glòria 

de  Periaqdre!  (Cau  a  terra.) 

LICOFRÓ 

Més  no  temis,  ara 

ja  no  soc  el  fill  teu;  ja  mes  paraules 
no  escoltaràs  mai  més;  ja  tu  el  meu  rostre 
no  esguardaràs...  Ací  tens  per  lloar-te 
un  ubriac  miserable... 

PERIANDRE,  boíg  d'ira,  trencant  a  grans  crits 

Prou!!  Vull  dir-t'ho 
tot,  vull  que'm  sentin  tots  :  Jo  vaig  matar-la 
a  Melissa,  la  mare  per  qui  plores. 
Amb  eixes  mans  el  glavi  jo  ensorrava 
dintre  son  pit,  car  ella  va  afrontar-me 
davant  de  tots,  i  mai  ningú  oposar-se 
des  d'allavors  a  mos  designis  gosa. 
Ai  de  vosaltres,  si  acoteu  la  testa 
i  amb  un  parlar  somort  de  lo  que  feia 
llavors,  teniu  que  dir! 
(A  Licofró:)  I  tu  pren  cura, 

car  si  tornaves  a  parlar  com  ara, 
amb  eixes  mans  t'arrencaré  la  llengua, 
i  llençaré  ton  cor,  sagnant,  a  totes 
les  aus  del  cel! 

LICOFRÓ,  furiós 

Així  jo't  vull!  El  pare 
meu  no  ets  pas.  Ets  sols  un  miserable, 
ets  un  ubriac,  un  assassí...  Sí,  pren-la 
ma  vida,  obre'm  el  pit,  fes  que  m'enterrin 
sota  les  lloses  del  palau...  Més  forta, 
ma  veu  tu  sentiràs,  cridan-te  sempre  : 
Assassí!!  Assassí!! 

PERiANDRE,  llençantse  com  afoll  sobre  Licofró 

amb  un  glavi  en  alt,  que  duia  amagat 

entre  els  plecs  de  la  túnica 

Ho  vols?  Doncs  sigui!! 

(Lissida,  fent  un  gran  crit,  vol  interposar-se  entre 
ambdós.  Hermione  i  les  esclaves  contenen  a  Lico- 
fró, que  també  va  a  tirar-se  sobre  el  pare.  Movi- 
ment d'horror  en  la  multitut.  Més  llavors,  en  la 
columna  del  pòrtic  que  està  darrera  d'ell,  o  sigui 
la  de  primer  terme,  apareix  l'ombra  de  la  muller 
de  Periandre,  amb  el  braç  alçat,  amenaçanta.  Va 
vestida  amb  una  túnica  blanca,  coberta  de  sang, 
i  porta  un  glavi  clavat  sota  el  pit  esquerra.) 

Melissa!!  No!!  No  puc!! 

(Cau  a  terra,  pres  de  convulsions.  L'ombra  desapa- 
reix lentament.  Ningú  l'ha  vista  sinó  Periandre.) 

LICOFRÓ,  fóra  de  sí 

Ja  no  tens  força 
per  a  clavar-me  el  glavi !  Caus  a  terra, 
vençut  al  meu  davant!  És  la  terrible 
maledicció  dels  déus  sobre  ta  testa 
que  ara't  puneix!  Vergonya!  Periandre, 
aquell  qual  nom  és  aclamat  per  Grècia, 
ara  es  revolca  en  la  misèria  seva 
sobre  les  lloses!! 

(Periandre,  que  ajudat  pel  gran  sacerdot  i  els  dos 
capdills,  ha  anat  alçant-se,  allarga  el  cos,  mirant 
obsessionadameni  la  columna  ont  tingué  lloc  l'a- 

parició.Els  qui  estan  amb  ell  esguarden  estrany  ats 
no  comprenent  la  seva  aciitut  Per  fi,  el  tirà,  com 
despertat  pels  crits  d'odi  del  séufill,  clama:) 

PERIANDRE 

Ves-te'n!  Ves-te'n!  D'ara 
ja  no  ets  fill  meu!  Més  si  no  puc  matar-te, 
la  fam  i  solitut  ton  cos  acabin! 
(A  grans  crits:) 

Pena  de  mort  per  qui  aquest  hom  ampari! 
Pena  de  mort  a  qui  aliment  li  dongui  I 
Pena  de  mort  a  qui  parlar-li  gosi ! 
Pena  de  mort  a  qui  li  faci  almoina! 
Pena  de  mort  a  qui  tant  sols  s'hi  acosti ! 
El  teu  orgull  doblegaré  jo  un  dia! 

LicoFRó  atravessa  l'escena  i  fugint  diu  : 

Vulgui  el  destí  que  fins  la  tomba  sentis 
ma  veu  que't  crida:  «Maleit  tu  siguis! 
Maleitü  Maleit!!» 

LÍssiDA,  volguent  deturar-lo 

Licofró!  Escolta'm! 

(Moviment  d'horror  en  tothom.  Ningú  gosa  privar- 
li  el  pas.  Gran  pausa.  Periandre  resta  en  gran 
abatiment.) 

PERIANDRE,  plorant  desesperat 

I  no'l  veuré  mai  més!  I  fuig!  Que  caigui 
tot  entorn  meu!  La  fi!  La  fi!... 

cLiNiAs,  com  per  a  consolar-lo 

Te  resta 
un  altre  fill. 

PERiANDRE,  com  agafüTit-se  a  l'última  esperança 

Oh  sí !  Potser  encara 
és  temps!  Qui  sab? 

(Cercani-lo:)  Ont  ets,  fill  meu,  Kypselos? 

{La  gent  fa  pas  al  davant  d'ell  i  veu  al  fill  ubriac 

ajaçat  a  terra.) 
Retorna  en  tu,  car  ets  sola  esperança 
del  pare  teu! 

KYPSELOS,  alçant-se,  ubriac  del  tot 
i  amb  la  copa  a  la  mà 

Sabs?  Periandre  el  pare 

és  assassí...  És  assassí  d'aurigues... 

de  dones!...  Beu!!  Beu  per  la  seva  glòria!! 

( Vessa  el  vi  sobre  la  túnica  del  pare.  Aquest,  amb 
un  geste  d'horror,  l'aparta  de  prop  séu.  Kypselos 
cau  pesadament  a  terra  amb  un  riure  imbècil.) 

PERIANDRE,  com  o  foll  dc  dcscsper 

No!!  No  puc  més!  La  mort!  La  mort!  No,  ara 

no  més!!  No  més!!... 

{La  veu  se  li  nua,  i,  pres  de  furiós  atac,  les  seves 
mans  convulses  esquinsen  les  robes  amb  les  quals 
es  cobreix  i  llença  a  terra  la  diadema  que  li  ce- 
nyeix el  front.  Clinias  i  Evàgoras  se  li  atansen 
amb  temença.  Tots  els  demés,  corpresos  d'espant, 
romanen  immòbils.) 

ES  TANCA  LA  CORTINA 


ACTE  SEGON 


y. 


Té  lloc  l'acció  en  un  bosc  de  xiprers  centenaris  i  llo- 
rers, que  cobreixen  el  sol  de  pesanta  i  humida  ubaga.  A  la 
dreta,  en  segon  terme,  l'estela  funerària  sota  la  qual  jeu 
Melissa,  la  disortada  muller  de  Periandre.  Una  garlanda 
es  marceix  damunt  les  pedres  de  la  tomba.  Per  la  banda 
esquerra  limita  el  bosc  una  muralla,  construïda  amb  grans 
blocs  de  pedra,  a  la  faiçó  micènica,  i  de  la  qual  arrenca  una 
escala  també  de  pedra,  vella  i  molçosa,  de  dos  trams;  el 
superior,  de  cara  al  prosceni,  i  l'altre,  de  costat.  La  llum 
capvespral  es  filtra  tristament  entre'l  brancatge,  i  l'últim 
reflexe  de  sol  morent  besa  el  cim  de  l'estela.  Una  quietut 
pesanta,  aclaparadora,  regna  en  l'aire.  Abscondida,  una 
font  plora. 


{Evàgoras  i  Phricodemos  parien,  asseguts  prop  de 
la  tomba.  Alkistenes,  davant  d'ells,  escoltant. 
Dalt  de  la  gradinata,  dos  soldats,  amb  llança 
i  escut.) 

PHRICODEMOS 

Com  és  callat  i  silenciós  Corinte 
del  jorn  aquell !  Anclades  les  trirremes 
en  el  port,  com  a  tràgiques  despulles, 
de  les  antenes  a  bocins  les  veles 
pengen;  els  rems,  igual  que  ales  ferides, 
estan  quiets  sobre'l  mar  coberts  de  molça. 
Ni  el  crit  del  contramestre,  ni  la  lenta 
cançó  dels  remitgers  trenca  el  silenci. 
Els  carrers  són  deserts,  i  sols  hi  passa 
vacilant  i  apoiant-se  en  un  gaiato 
l'ombra  de  Licofró. 

EVÀGORAS 

No  sé  com  forces 
per  resistir  encar  li  resten. 

ÀLKÍSTENES 

L'alta 
potença  de  la  raça  de  Kypselos 
és  qui'l  sosté. 

PHRICODEMOS 

Pesa  sobre  Corinte 
la  mà  de  Periandre  com  terrible 
flagell,  com  una  flama  devoranta.  {Una  pausa.) 

EVÀGORAS 

Ell  ha  jurat  als  déus  que  mai  les  seves 
mans  tornarà  a  tacar  la  sang... 

ALKÍSTENES 

Disposa 
Clinias  nous  sacrificis  i  honorances 
novelles,  perquè  l'ombra  de  Melissa 
sigui  calmada... 

EVÀQORAS 

Digues,  Phricodemos, 
tu  que  anares  a  Epir...  ^És  cert  que  l'ombra 
se  us  va  aparèixer? 

PHRICODEMOS 

Jo  vaig  invocar-la 
de  l'Akheró  a  les  vores.  Dins  la  fosca 
vegérem  que  s'alçava  sobre  l'aigua 
una  boirina  blanca.  Periandre, 
convuls,  va  caure  a  terra.  Nostres  rostres, 
a  la  llum  de  les  teies,  eren  pàlids 
com  els  dels  morts;  nostres  cabells  s'alçaren 
com  una  flama,  i  un  vent  de  tempesta 
glaçat  feia  cruixir  els  nostres  óssos. 

ALKÍSTENES 

I  l'ombra  què  va  dir? 

PHRICODEMOS 

Nostres  orelles 
l'espant  feu  tornar  sordes. 

EVÀQORAS 

Més  Periandre 
diu  que  li  va  parlar. 

PHRICODEMOS 

Cert,  ses  paraules 
va  dir-me  a  mi  perquè'l  sentit  ne  tregui. 

ALKÍSTENES 

I  què  va  dir? 

{Evàgoras  i  Alkistenes  s'han  acostat  a  Phricode- 
mos,  que  roman  assegut  al  peu  de  la  tomba.) 

PHRICODEMOS 

Oíu:  «Soc  tota  nua; 
un  fret  terrible,  un  fret  com  mai  sentíreu 
els  qui  encara  viviu  sobre  la  terra, 
em  fa  patir.  Les  vestes  que  enterraren 
amb  mon  cadavre  no  cremà  la  flama, 
i  són  tacades  de  la  sang  que'l  glavi 
homicida  del  pit  feia  rajar-ne...» 
Això  va  dir... 

ALKISTENES 

Res  més? 

PHRicoDEMos,  tremolant 

Sí.  Que  la  taca 
que  feu  un  jorn  la  seva  sang,  rentar-la 
pot  sols  una  altra  sang... 

EVÀOORAS 

Qual? 

PHRICODEMOS 

Periandre 
res  més  va  dir.  L'ombra  va  desvanèixer's... 

ALKÍSTENES 

Per  això  va  fer  dar  en  sacrifici, 

d'Hera  en  el  temple,  els  mantells  i  túniques 

de  les  dones  corinties. 

EVÀGORAS 

Fou  terrible 
el  jorn  aquell.  Jo  vaig  acomplir  l'ordre, 
i  rijom  que  mai  ha  tremolat,  llavores, 
presa  d'angoixa,  no  gosava  dir-la 
la  piaraula  terrible.  Totes  foren 
brutalment  despullades,  i  les  vestes 
cremades  en  un  fos... 

PHRicoDEMOS,  brandant  la  testa 

No  són  propicies 
jamai  als  morts  aquestes  honorances. 

ALKÍSTENES,  meditant 

Una  altra  sang  que  renti  la  vessada 
per  Melissa!...  Si  Licofró...? 

EVÀGORAS 

Espantosa 
cosa  seria  que  sabés  aquestes 
paraules  de  la  morta.  Contra  el  pare 
alçaria  potser  venjador  glavi. 

PHRICODEMOS 

Ell  tem  als  déus  i  els  càstics  que  colpeixen 
als  parricides. 

ALKÍSTENES 

Més  si  un  altre  glavi 
contra  Periandre  un  jorn  s'alcés,  llavores 
creieu  que  Licofró  el  deturaria? 

EVÀGORAS 

Com  una  decisió  que  fos  dictada 
pel  Destí  allavors  seria  admesa 
per  ell. 

PHRICODEMOS 

Raça  de  llops,  fills  de  Kypselos, 

que  us  destroceu  entre  vosaltres!...  Raça 
tacada  amb  sang,  ta  sang  mateixa't  venja! 
(Una  pausa.  Per  la  gradinata  devalla  Clinias  el 
gran  sacerdot,  a  qui  acompanyen  dos  esclaus, 
que  a  una  senyal  d'ell  tornen  a  muntar  els  es- 
graons.  S'acosta  a  Evàgoras,  Alkistenes  i  Phrico- 
demos,  dient  al  primer:) 

CLiNiAS,  asseient-se  al  costat  de  l'aede 

Tot  és  a  punt?  Has  disposat  les  guardes 
que't  comandaren?  Ell  podria  tal  volta 
sospitar,  i  perdut  tot  fóra... 

EVÀGORAS 

Clinias, 

no  temis  res.  Quina  sospita  tindré 

pot  Licofró?  Des  fa  llarg  temps,  cap  home 

ha  gosat  a  parlar-li,  car  el  càstic 

dictat  per  Periandre  fa  feresa 

al  més  gosat. 

(Alkistenes,  al  costat  del  sacerdot,  amb  un  peu  da- 
munt del  sòcol,  i  Evàgoras  darrera  l'estela,  es- 
coltant.) 

CLINIAS 

La  mort! 

EVÀGORAS 

Ben  cert!  I  sempre 
ha  tingut  compliment  tot  lo  que  ordena 
Periandre. 

ALKísTENES,  després  d'una  pausa 
Més,  com  al  fill  ell  ara 
torna  a  volguer? 

CLINIAS 

Per  a  aplacar  les  ires 
del  fad  advers,  cal  que  ell  li  sacrifiqui 
tot  son  orgull. 

EVÀGORAS 

I  Licofró  a  la  tomba 
creus  que  vindrà? 

CLINIAS 

S'han  apostat  espies, 
i  cada  nit  l'hi  han  vist.  Plora,  gemega 
i  demana  la  mort,  ja  que  venjança 
no  pot  pendre  en  la  sang  del  qui  la  vida 
va  dar-li...  Ha  dit  Periandre  que  convencé'l 
podrà,  car  val  molt  més  per  l'hom  que'l  tinguin 
els  altres  en  enveja,  a  que  li  facin 
de  compasió  una  almoina... 

PHRICODEMOS 

No,  Periandre 
no  sent  això  que  diu.  Jo,  que  llegeixo 
en  el  séu  cor,  comprenc  per  què  ara  el  crida 
al  fill.  Ca!  un  amor  per  la  seva  ànima, 
deserta  com  un  pàram,  i  l'esglaia 
la  solitut.  Anyora  el  séu  fill,  l'únic 
fill,  al  qui  pot  la  seva  glòria 
portar  sens  vacilar.  La  sang  vessada 
un  jorn  per  ell,  amb  el  séu  plor  rentar-la 
vol, 

ALKÍSTENES 

Més,  Kypselos...  no?... 

PHRICODEMOS 

Ai  de  Corinte, 
si  caigués  en  ses  mans!  Un  miserable, 
que  ni  al  dolor  del  pare  té  respecte. 
Ja  sabeu  que  Periandre  va  intentar-ho 
tot  per  a  fer-lo  un  hom,  i  en  va  tot  era. 
Es  presentava  en  aquest  lloc  quan  fèiem 
votives  libacions,  ubriac,  i  duia 
sang  en  les  mans,  i  era  sang  ignocenta. 

A  traició  matava  a  Polymnestos  ^ 

per  l'amor  d'una  dóna.  Foll,  trencava 
sos  juraments.  Del  rei  sola  esperança 
és  Licofró. 

EVÀGORAS 

Així,  tant  sol  el  crida 
per  satisfer  el  séu  orgull... 

PHRICODEMOS 

El  crida 
per  amor  de  son  ànima  de  pare  ; 

i  per  penediment...  (Una  pausa.) 

CLINIAS 

Encar  no  avisen  i  ■ 

els  homes  apostats,  de  que  ell  arriba?  '<  i 

(Dubtant:)  Potser?...  J 

I 

EVÀOORAS 

No  temis  res;  totes  les  coses 
previstes  són... 

(Fa  Clinias  un  geste  d'assentiment,  i  per  l'esquerra 
entra  Kypselos  amb  precipitació  irada.  Els  qui 
seien  s'alcen  al  veure'l.  Ell  s'atança  a  Evàgoras 
i  li  diu:) 

KYPSELOS 

Evàgoras,  tu  fores 
el  qui  va  donar  l'ordre  que'm  barressin 
el  pas? 

EVÀGORAS 

De  Periandre  jo  acompleixo 
els  designis. 

KYPSELOS 

La  voluntat  del  pare 
a  mi  és  propicia.  Ja  us  conec;  vosaltres 
sou  les  pedres  que  en  el  camí  ensopego. 
Vosaltres  sou  qui  suggeriu  l'idea 
de  que  cridi  aquell  hom  que  pàlid  volta 
per  la  ciutat,  i  sou  els  que  l'inciten 
a  arrebassar-me'l  lloc  que  a  mi'm  pertoca. 
Més,  el  meu  braç  és  llarg  i  a  tot  arriba... 
i  també  vindrà  el  jorn  de  la  venjança. 

CLINIAS 

Amenaces? 


PERIANDRE  73 


KYPSELOS 

Com  vulguis.  Tu,  que'l  portes 
a  sacrificis  sempre;  tu,  que'l  portes 
a  expiacions  novelles,  fas  que's  dreci 
al  séu  davant  la  víctima.  La  nafra 
fas  sagnar  sempre,  i  fas  que  a  mi  m'oblidi, 
i  vols  arrebassar-me  l'alta  glòria 
futura. 

CLINIAS 

Sí  vaig  ser  jo  qui  a  Periandre 
de  tu  li  va  parlar  com  la  postrera 
esperança. 

KYPSELOS 

I  prompte  dirigires 
la  nau  vers  altra  costa. 

CLINlAS 

Cert.  Als  homes 
que  odiosos  són  als  déus,  abandonar-los 
dec  a  la  seva  sort. 

(Kypselos,  furiós,  va  per  llençar-se  contra  el  gran 
sacerdot.  Evàgoras  i  Alkístenes  s'interposen.) 

EVÀQORAS 

Kypselos! 

CLINIAS 

Deixa'l 

que  taqui  avui  ses  mans  amb  la  sang  meva. 
Què  hi  fa  que  un  altre  crim?... 


KVPSELOS 

Oh,  Clinias,  tentes 
als  déus... 

ALKÍSTENES 

Kypselos! 

KYPSELOs,  fóra  de  si 

I  tu,  el  que  comandes 
les  naus,  també't  tinc  odi.  Arrebassares 
de  mes  mans  el  poder  sobre  les  ones. 
Tots  contra  meva  heu  conspirat,  tots  fóreu 
com  l'eura  que  s'arrapa  al  tronc  del  roure    , 
i  la  sava  li  xucla.  Miserables 
bestioles,  que'ls  talons  em  mossegàreu, 
i  no  penseu  que  una  petjada  sola 
és  prou  per  aplastar-vos... 

EVÀGORAS 

Ves-te'n,  ves  te'n; 
allunya't,  i  no  tentis  nostra  ira. 

ALKÍSTENES 

En  eix  indret,  privat  t'és  l'acostar-t'hi. 

CLINIAS 

Ves-te'n! 

KYPSELOS 

Jamai! 

PHRICODEMOS 

La  terra  la  consagraren 
sagrades  libacions. 

KYPSELOS 

Jamai!  Espero 
a  Licofró.  Sé  que  ha  de  vindré... 

CLINIAS 

Intentes 
un  crim  novell? 

KYPSELOS 

Ben  cert.  Endevinares 
els  meus  designis.  Vull  matar-lo.  Beure 
la  seva  sang.  Ell,  que  afrontava  al  pare, 
avui  serà  de  nou  entre  sos  braços, 
arrebassant  el  lloc  que  a  mi'm  pertoca. 
Llavores  finirà  la  seva  vida, 
i  tots  vosaltres  baixareu  la  testa 
al  meu  davant  i  besareu  les  marques 
que  deixin  en  la  terra  mes  petjades.  -  j 

CLINIAS 

Ets  foll! 


EVÀooRAs  a  Kypselos 

Potser  caldrà  la  violença 
per  treure't  d'aquest  lloc? 

KYPSELOS 

Vina,  si  goses! 

EVÀQORAS 

Ho  vols?  Doncs  sigui.  Jo  acompleixo  l'ordre 
de  Periandre.  Els  déus  son  testimonis!... 
{Agafa  a  Kypselos  per  a  llençar-lo  del  lloc,  més 
aquest,  amb  força  brutal,  el  tira  a  terra  i,  alçant 
el  glavi,  intenta  occirlo.  En  aquest  moment,  apa- 
reixen dalt  de  la  gradinata  Periandre,  Líssida  i  el 
seguici.) 

PERIANDRE,  omb  crit  terrible 

Kypselos!! 

(Aquest  deixa  anar  a  Evàgoras,  que  s'alça,  i,  ajun- 
tant-se amb  Phricodemos,  Clinias  i  Alkistenes, 
roman  amb  ells  prop  de  la  tomba.  Periandre  de- 
valla.  Lissida,  plorant,  amaga  la  testa  entre  les 
mans  i  roman  a  mitja  gradinata.  Periandre,  trè- 
mol d'ira,  diu  a  Kypselos,  amb  veu  continguda:) 
Miserable,  encara  goses 

afrontar  la  meva  ira?  No  t'espanta 

mon  braç  totpoderós?  No  sabs  tu  que  ara 

crec  que  del  crim  purificat  jo  fora 

si'm  rentés  amb  ta  sang?...  Ves-te'n,  i  deixa'm 

tot  sol  amb  mon  dolor.  Ja  que  pel  pare 

amor  no  tens,  respecta  la  terrible 

dissort  que  avui  s'abat  sobre  sa  testa. 

KYPSELOS 

Potser  fill  teu  no  soc?  Potser,  oh  pare, 

em  recollireu  en  la  gradinata 
del  pòrtic  del  palau?  Potser  ma  vida 
és  el  fruit  de  l'amor  de  qualque  esclava 
que  va  llençar-me?  O  potser  vaig  néixer 
maleit  del  Destí,  ja  que  vosaltres 
contra  de  mi  veniu? 

PERIANDRE 

No't  maleía 
el  fat  a  tu  quan  va  donar-te  vida; 
em  maleía  a  mi,  i  tu  ets  aquella 
maledicció. 

KYPSELOS 

D'altra  faiçó  parlares 
els  jorns  passats 

PERIANDRE 

Cert.  L'última  esperança 
fores  per  mi  llavors.  Vareig  donar-te 
tot  mon  afecte,  i  en  tes  mans  posava 
tot  mon  poder.  Juràrem,  sobre  l'ara, 
per  nostres  vides,  per  la  glòria  tota 
que  corona  la  raça  de  Kypselos, 
que  nostres  mans  jamai  sang  ignocenta 
farien  córrer...  Te'n  recordes?  I  ara 
digue'm,  com  acomplires  la  fermança 
donada'ls  déus? 

KYPSELOS,  despacientat 
Oh  pare... 

PERIANDRE 

Miserable, 
que  gosares  petjar  aquesta  terra, 
tacat  de  sang  i  ubriac!  Ves-te'n,  allunya't, 
i  que  mos  ulls  ja  per  mai  més  te  vegin. 

KYPSELOS 

Sí,  llence'm,  maleeix-me,  i  després  crida 
a  l'home  pàlid  que'ls  carrers  travessa 
maleint  el  teu  nom,  al  qui  demana 
càstic  als  déus  sobre  la  teva  testa, 
crida'l  aprop,  perquè  llavors  ta  vida 
serà  finida  entre  ses  mans... 

PERIANDRE 

Metzines 
escups  quan  parles... 

KYPSELOS 

Crida'l,  pare,  crida'l 
i  posa'l  en  el  lloc  que  m'arrebasses, 
més,  abans,  en  un  clot  enterra  els  glavis 
i  tot  altra  arma,  i  posa-li  dessobre 
molta  terra,  i  damunt  una  gran  llosa, 
perquè,  si  no,  la  mort  vindrà  a  segar-te. 
Posa-li  guardes  que  son  pas  vigilin, 
i  dins  la  nit  mai  en  la  sòn  tu  caiguis; 
viu  amatent,  car  d'allavors  contada 
serà  ta  vida.  Si  mes  mans  vessaren 
sang  ignocenta,  com  tu  dius,  recorda 

eixes  paraules:  «Amb  ta  sang  mateixa 

ell  regarà  la  tomba  de  Melissa.» 

(Líssida,  que  s'ha  anat  atançant  al  veure  l'excitació 

de  Periandre,  plorant  desesperadament,  se  llença 

entre  els  dos  homes.) 

LÍSSIDA 

Oh  prou!... 

PERIANDRE 

No!  Deixa'l,  deixa'l.  Quan  més  parli, 
quan  més  m'afronti,  més  terrible  el  càstic 
caurà  sobre  sa  testa. 

KYPSELos,  delirant  d'odi 

Jo  no'l  temo 
eix  càstic  de  que  parles.  Ves  i  posa 
les  teves  mans  balbes  i  tremolenques 
sobre  l'espatlla  d'eixa  dóna.  Peses 
tant  poc  i  conduir-te  ara  és  tant  fàcil 
com  a  un  infant.  Ves,  sí,  perquè  ella't  parli 
del  teu  passat,  del  séu  germà... 

{Marcant  les  paraules  malignament :) 
De  l'únic 
fill  que  tu  tens,  car  jo  ta  sang  no  porto. 

LÍSSIDA,  pregant 
Kypselos!... 

KYPSELOS 

Ves,  la  teva  glòria  tota. 

pesanta  de  tal  mena,  que  a  portar-la 

no  foren  prou  robustes  les  espatlles 

d'Aties,  entre  les  mans  d'aquesta  fembra 

serà  un  manyoc  de  llana  amb  que  teixeixi 

la  fimbria  de  sa  túnica.  Ves,  crida'l 

a  l'home  pàlid  que  la  ciutat  volta, 

crida'l,  que  també  és  llop  com  tots  vosaltres; 

crida'l,  que  si  les  mans  encar  tacades 

no  té  amb  la  sang,  ja  vessarà  la  teva, 

com  tu  vessares  la  d'aquella  dóna. 

(En  l'últim  punt  de  la  follia:) 

Tots  llops,  tots  plens  de  sang,  i  tu,  oh  pare, 

fores  qui  ens  ensenyares  a  alçà  el  glavi. 

(Periandre,  cridant  terriblement,  atia  els  seus  homes 
contra  el  fill,  que  de  talfaiçó  l'afronta.  Tots  van 
per  a  llençar-se-li  al  damunt,  quan  Lissida,  abra- 
çant al  pare,  els  detura  amb  elséu  prec  desespe- 
rat:) 

PERIANDRE 

Evàgoras!  Alkístenes!  Colpiu-lo, 
colpiu-lo  a  mort!! 

LíssiDA,  amb  crit  d'horror  immens 

Oh  pare!!  Tu  no  penses 
el  lloc  ont  som?  (Tots  se  deturen.) 

Pel  jurament  que  feres, 
per  l'ombra  de  la  mare... 
(Deixant  caure  pesadament  les  paraules :) 

Per  la  calma 
de  ton  espritü 

(Periandre,  ja  més  conscient,  diu  a  Kypselos,  des- 

prés  d'haver  sostingut  una  gran  lluita  amb  sí 
mateix:) 

PERIANDRE 

Ves-te'n!  Ets  lliure! 
{Kypselos  surt,  i  el  rei  cau  assegut  al  peu  de  la  gra- 
dinata.  Un  gran  silenci  s'estén  sobre  les  coses. 
Llavors  Líssida  s'acosta  al  pare  i,  agafant-li  la 
testa  entre' Is  seus  braços,  diu  amb  gran  pietat, 
com  si  amanyagués  un  infant:) 

LÍSSIDA 

Pare, 
per  què  a  l'angoixa  abandonar-te?  Pare, 
per  què  acotar  la  testa,  que  és  pesanta 
de  terribles  dolors?  A  l'esperança 
obre  ton  pit  de  bat  a  bat  com  una 
porta  a  l'aire  del  mar...  Del  mar,  la  força 
teva,  la  teva  glòria..,  A  les  conquestes 
les  trirremes  que  són  ara  oblidades 
déus  conduir  de  nou... 

PERIANDRE 

La  meva  glòria?... 
Què  faries  tu,  filla,  si't  donessin 
una  vesta  de  lli  que  fos  tacada 
amb  la  sang  d'una  víctima  ignocenta? 
La  llençaries  amb  horror!  Doncs,  mira, 
la  meva  glòria  és  eixa  vesta;  amb  ella 
jo  m'he  cobert,  i  quan  la  vull  estendre 
més  amplament,  més  veig  l'afrosa  taca. 
És  un  mantell  espellifat,  ma  glòria. 

com  el  portat  pels  mendicants  que  volten 
per  nostre  port.  Quan  més  volen  cobrir-se 
amb  el  mantell,  més  fan  patentes  les  nafres 
horribles.  Jo  eixa  glòria  donaria 
per  un  caliu  d'amor,  pel  bes  d'uns  llavis 
sincers  d'un  fill  aimant... 

LÍSSIDA 

I  ara  no  valen 
res  els  meus  besos?  Jo  tinc  en  els  braços 
tanta  amplitut  i  en  el  meu  pit  hi  ha  tanta 
escalfor,  que  hi  ha  lloc,  caliu  i  besos 
per  tots  vosaltres! 

PERIANDRE 

La  pietat  va  dur-te 


a  mi,  oh  filla! 


LISSIDA 


Si  pietat  llavores 
no  fos  amor,  què  ho  podrà  ser?  (Pausa.) 

Quan  eres 
tot  sol,  ubriagat  de  ta  grandesa, 
envoltat  de  la  glòria,  sa  radianta 
claror  m'enlluernava  i  jo  no't  veia. 
Més  després  t'ovirava  en  el  misteri 
de  fosca  nit,  gonflada  de  terribles 
dols,  i  per  'xò  vaig  vindré...  Tu  ploraves, 
i  calia  una  mà  que  fos  prou  dolça 
per  a  recollí'l  plor  sens  que  hi  paressis 
esment... 

PERIANDRE 

Sí,  tu  ets  el  bàlsam  que  aconsola 
les  ferides  obertes  que  tancar-se 
jamai  podran...  Més,  he  perdut  la  força 
dels  braços  meus  conqueridors,  aquesta 
és  Licofró...  i  ara  potser  per  sempre 
l'hauré  perdut... 

(En  aquest  instant,  un  home,  habillat  d'una  vesta 
fosca,  entra  en  escena  i  parla  a  l'orella  d'Evàgo- 
ras.  Aquest  s'atança  a  Periandre  i  li  diu:) 

EVÀQORAS 

S'acosta.  Cal  que  trobi 
eix  lloc  desert  com  sempre. 

PERIANDRE,  alçantse 

Ara  esperar-lo 
jo  vull  tot  sol... 

LíssiDA,  suplicanta 
Oh  pare... 

PERIANDRE,  co/72  no  admetent  resposta 

Sí,  les  meves 
paraules  ha  d'oir  perquè'l  convencin. 

LÍSSIDA 

No,  pare,  no.  Val  més  que  jo  li  parli 
abans... 

PERiANDRE,  amb  duresa 
Jo  sol,  m'entens? 

LÍssiDA,  com  reptant-lo 
Pare!... 

PERIANDRE,  després  de  vacilar,  cedint 

Com  vulguis. 
Potser  tu  tens  raó... 

LÍSSIDA 

Que'ls  déus  m'ajudin! 

(A  una  senyal  de  Períandre,  els  que  portaven  les 
antorxes  les  apaguen  contra  terra  i  desapareixen 
pel  bosc.  Periandre  i  Clinias,  amb  el  seguici,  des- 
apareixen pel  fons,  darrera  la  gradinata.  Evàgo- 
ras  i  Alkistenes  se'n  van  pel  segon  terme  de  la 
dreta,  i  Phricodemos  per  l'esquerra.  Resta  Lís- 
sida  sola  en  l'escena,  i,  desplegant  un  gran  man- 
tell fosc,  que  pren  de  mans  de  les  esclaves,  es  co- 
breix amb  ell  i  roman  immòbil  asseguda  al  peu 
de  la  tomba.  Llarga  pausa.  Després  surt  Licofró 
per  la  dreta,  apoiat  en  un  gaiato  i  caminant  pe- 
nosament. Va  vestit  amb  gran  pobresa  i  apar  un 
mendicant.  S'apropa  a  la  tomba,  i,  a  l'ovirar  una 
dóna,  va  per  a  fugir;  més,  aquesta,  amatent,  se  li 
tira  al  coll,  i,  aferrant-lo  fortament,  diu:) 

LÍSSIDA 

Licofró!!  Germà  meu!! 

LicoFRó,  volent  desfer-se 

Deixa'm!  Aparta't! 
Jo  no't  conec! 

LÍSSIDA 

Per  compassió,  jo't  prego 

LicoFRó,  forcejant 
Deixa'm! 

LÍSSIDA 


m'escoltis! 


Pel  plor  tristíssim 
que  ha  entelat  els  meus  ulls!  Per  la  marcida 
flor  de  ma  jovenesa,  consagrada 
sols  al  dolor! 

LICOFRÓ 

Jo  no't  conec! 
(Lissida,  deixant-lo  anar,  se  dreça  i  solemnialment 
diu,  senyalant  la  tomba :) 

LÍSSIDA 

Per  l'ombra 
de  la  mare,  que  ara  a  tots  dos  sopluja! 

(Amb  gran  i  dolorós  esforç : ) 
Si  per  aquesta  no  m'escoltes,  ves-te'nü 
(Ell  vacila,  vol  fugir,  més  la  força  de  les  paraules 
de  Lissida  el  deturen.  Aquesta  torna  a  asseure's 


PERIANDRE  87 


al  peu  de  la  tomba.  Licofró,  a  la  fi,  vençut  per 
complet,  trencant  en  un  gran  plor,  cau  de  genolls 
i,amagant  la  testa  en  la  falda  de  la  germana, diu:) 

LICOFRÓ 

Oh  sí,  germana,  sí.  Car  tu  ets  la  sola 
que  encara  per  a  mi  una  almoina  serva 
de  compassió.  Per  nostres  alegries, 
per  la  carícia  de  tes  mans  tant  dolces, 
pels  besos  de  tos  llavis,  per  aquesta 
jovenesa  tant  trista,  per  la  mare 
nostra  i  pel  perill  que  ara  tu  afrontes 
de  la  mort... 

LíssiDA,  tristament 

De  la  mort?...  Si  ja  soc  morta, 
germà;  si  vostres  odis  van  la  vida 
pendre  a  mon  cor!  Si  l'ànima  tinc  morta, 
què'm  fa  que'l  cos  aquest  s'ajaci  a  terra 
per  no  aixecar-se  ja  mai  més? 

LICOFRÓ 

Germana, 
quanta  dolcesa  al  reposar  la  testa 
dessobre'ls  teus  genolls... 

LÍSSIDA,  amb  gran  dolcesa 

Oblida,  oblida, 
i  obre'l  teu  cor  a  una  esperança  nova. 

LICOf-RO 

Quanta  dolcesa,  que  aquest  cap  ont  pesen 
tantes  coses  horribles  trobi  ara 
un  lloc  per  reposar... 

LÍSSIDA 

Jo  vull  ser  bàlsam 
que  guareixi  tos  mals,  vull  sé  una  rosa 
que  la  gran  solitut  t'embaumi... 

LICOFRÓ 

Cloure 
els  ulls  afadigats  per  tants  insomnis, 
els  ulls  aquells  que  condemnats  estaven 
a  viure  sempre  ben  oberts!... 

r 

LÍSSIDA 

Les  meves 
mans  són  qui  els  clouen.  (Ho  fa.) 

Dolçament  somnia 
entre  mos  braços! 

(Una  pausa,  en  la  qual  ell  apar  com  adormit  en  la 
tebior  de  la  falda  de  la  germana  amorosa;  més, 
de  sobte,  Licofró  trenca  la  gràcia  del  moment 
alçant  la  testa  i  quedant  assegut  als  peus  de 
Líssida.) 

LICOFRÓ 

Quin  patir,  germana, 
el  dels  meus  ulls!  Talment  com  si  els  hi  haguessin 
caigut  els  pàrpres,  sempre  oberts  els  duia. 

i  si  les  mans  dessobre  d'ells  posava, 
veia  al  través...  I  sempre  la  mateixa 
ombra  sagnanta  que'm  cridava  :  «Venja'm!» 

LíssiDA,  sempre  amb  gran  dolcesa 
Oblida... 

LicoFRÓ,  alçant-se  amb  desesper 

Oh,  que'ls  braços  meus  no  poden 
alçar-se  contra  l'home  que  la  vida 
li  arrebassava!  Si  el  séu  pit  obria 
mon  glavi,  sentiria  la  sang  meva 
que's  vessava  amb  la  seva  barrejada. 
Jo,  Líssida,  l'he  aimat  al  nostre  pare, 
l'he  aimat  per  son  poder,  l'he  aimat  per  l'alta 
glòria  que  l'envoltava!  Tots  mos  somnis 
ha  destriat  el  jorn,  un  jorn  terrible 
ont  el  cel  és  tot  roig,  ont  de  la  terra 
s'enlaira  un  baf  de  sang.  La  mort  sols  cerco, 
entre  sos  braços  adormir-me.  L'ombra 
propicia  de  la  mare  entorn  estengui 
el  séu  mantell  i  soplujat  jo  dormi 
el  somni  aquell  que  no  té  fi... 

LÍSSIDA 

La  vida 
entre  mos  braços  vull  que  trobis... 

LICOFRÓ 

Vida 
que  és  un  dolor! 

LíssiDA,  agenollada  al  séu  coslat  i  acaronani-lo 

No,  vida  que  floreixi 
com  un  roser  dins  d'un  matí  claríssim. 

LicoFRó,  amb  fonda  tristesa 

Ma  boca  ja  ha  perdut  de  la  rialla 
el  geste,  i  sols  sab  sanglotar  contreta. 

LÍSSIDA 

Jo't  cantaré  cançons  de  tanta  joia, 
que  tu  riuràs  ben  dolçament  oint-les. 

LICOFRÓ 

Estic  glaçat  d'un  fret  crudel.  M'envolta 
l'alè  dels  morts,  que  vers  la  tomba'm  criden. 

LÍSSIDA 

Hi  ha  dins  mon  pit  tanta  escalfor  a  dar-te, 
que  reviuràs  a  primavera  nova. 

LICOFRÓ 

Jo  tinc  el  front  pesant  de  tantes  coses 
horribles,  que'l  repòs  vol  de  la  terra. 

LÍSSIDA 

Les  meves  mans  del  pes  sabran  lliurar-te, 
i  l'alçaràs  radiant  de  nova  glòria. 

LICOFRÓ 

Jo  tinc  els  llavis  tant  ressecs,  que  aparen 
com  dos  coltells  enverinats  per  l'odi. 

LISSIDA 

I  són  els  meus  tant  dolços  i  tant  càlids, 
que't  tornaran  l'encant  perdut  dels  besos. 

LicoFRó,  amb  desconsol  suprem 
Per  mi  ja  s'ha  finit  tota  esperança! 

LíssiDA,  alçant-se  amb  entusiasme 

'Oh  no!  Car  jovenesa  és  nostra  força. 
Oh  no!  Car  és  la  vida  ben  oberta 
ja  nostre  pas.  Si  estàs  ferit,  el  bàlsam 
jo  tinc  per  a  guarir-te!  Si  en  la  via 
tu  defalleixes,  jo  t'ofreno  el  càlzer 
que  reconforta!  Si  ara  ets  cec,  les  meves 
mans  desfaran  les  boires  que't  cobreixen. 
I  tornaran  les  forces  als  teus  braços, 
i  dintre'l  cor  s'enlairarà  una  flama, 
que  ni  la  mort  podrà  apagar;  el  ritme 
de  tes  petjades  commourà  les  terres, 
i  tu,  radiant,  enlairaràs  els  braços 
conqueridors,  i  per  ton  nom,  Corinte 
devindrà  etern,  cobert  de  la  pomposa 
glòria  que  tu  copsares  en  la  terra. 

(Licofró,  al  sentir  nomenar  la  pàtria,  diu,  amb  un 
gran  crit  de  dolor,  arrencat  del  fons  de  l'ànima:) 

LICOFRÓ 

Corinte,  terra  aimada,  terra  meva, 
un  oratge  crudel  de  tu  m'allunya! 

LISSIDA 

Corinte't  crida  amb  ell,  i  Periandre 
vol  reposar  el  pes  sobre  ta  espatlla! 

LicoFRó,  posant-se  dret 
en  un  moviment  d'horror  instintiu 

Periandre!  Què  dius? 

LíssiDA,  pregant-li  dolçament 

Ell  t'obre'ls  braços 
amb  tot  amor.  Vol  reparar  la  falta 
comesa,  vol  llençar-se  a  vida  nova, 
purificat,  i  lo  que  fou  oblida. 

LICOFRÓ 

Més  jo  no  oblido  que  a  la  meva  mare 
donà  la  mort! 

LÍSSIDA,  commoguda 

Si  tu  vegessis  ara 
com  és  cambiat!... 

LICOFRÓ 

No'n  parlis  més,  germana. 
No  vull  oir  ni  el  nom  que  porta. 

LÍSSIDA 

Tota 
la  seva  força  ara  és  finida.  Plora 
les  nits,  i  pel  palau,  vacilant,  vaga. 

com  pres  de  la  follia,  car  diu  que  l'ombrà 
se  li  apareix...  Tot  son  orgull,  la  seva 
duresa,  s'ha  finit,  i  amb  veu  sotmesa 
parla  a  tothom.  Disposa  per  la  mare 
expiacions  i  sacrificis.  L'ànima 
té  emmalaltida  d'anyorança.  Plora 
per  tu,  oh  Licofró!... 

LICOFRÓ 

Totes  les  coses 
que  tu  ara'm  dius,  no  rentaran  la  taca 
que  du  en  les  mans... 

LíssiDA,  insistint 
Oh,  si  sabessis... 

LICOFRÓ,  interrompent-la 

Calla, 
tot  és  en  va.  Jo,  per  mai  més  vull  veure'l, 
i  per  jamai  jo  vull  tornà  a  parlar-li, 
i  si  la  set  l'ofega,  les  mans  meves 
l'aigua  no  li  daran,  ni  quan  la  Moira 
vingui  a  cercar-lo,  no  seran  les  meves 
mans  qui  li  tanquin  els  seus  ulls.  És  l'home 
que'l  glavi  alçà  contra  la  meva  mare. 

{És  tal  l'odi  que  brolla  de  les  seves  paraules,  que 
tremola  com  presa  de  forta  convulsió.  Llavors 
Líssida,  ja  impotenta  per  a  reprimir-se,  esclata 
en  crits  de  dolor.) 

LÍSSIDA 

I  per  'xò  jo  he  plorat  fins  que's  tornessin 
àrids  com  un  sorral  mos  ulls?  És  l'odi 
vostre  més  ferm  que  no  l'amor?...  No!  Oume, 
oh  Licofró,  germà,  oume,  ou  al  pare; 
tingues  pietat  de  mi  i  per  mi  fes-ho, 
ja  que  per  ell  no  vols... 

LICOFRÓ 

Jamai! 


LÍSSlDA 


És  eixa 


ta  decisió  suprema? 


LICOFRÓ 

Sí,  germana. 
{Una  pausa.  Palpitant  de  dolor,  a  la  fi,  amb  la  veu 

trencada  pel  plor  contingut,  diu  Licofró:) 
I  ara  dem-nos  un  bes,  car  en  la  vida 
no  tornarem  a  veure'ns... 

LÍSSIDA,  trencant  en  grans  crits 

Mai!  Oiu-me, 
vosaltres  els  qui  esteu  entre  les  ombres! 
Ací  tothom! 

LICOFRÓ,  astorat 
Què  dius? 

LíssiDA,  com  boja 

Correu!  Barreu-li 

el  pas!... 

{Comencen  a  sortir  de  totes  bandes  soldats  armats 
i  esclaus  amb  feies  enceses,  que  impideixen  la 
fuita  de  Licofró.  Aquest,  trobant-se  tancat  per  la 
banda  dreta,  intenta  fugir  per  ta  banda  oposta, 
més  llavors  veu  a  Periandre,  i  es  tira  a  terra,  ta- 
pant-se amb  el  mantell  per  a  no  veure'l.  La  gent 
s'estén  per  l'escena.) 

LICOFRÓ 

No,  no  vull  veure'l,  no  vull  veure'l!! 
{Líssida,  plorant,  es  deixa  caure  en  la  gradinata. 
Periandre  s'acosta  al  seu  fill  i  l'esguarda  trista- 
ment. Llarga  pausa  dolorosa.) 

.  PERIANDRE,  commogut  intensament 

Per  què  fugir,  quan  els  meus  braços  t'obro? 

Més  humiliat  encar  me  vols?  Recordes 

tu  el  Periandre  d'altre  temps,  el  pare 

que  tant  amaves?  Doncs  d'aquell  no'n  resta 

res,  i  és  tant  sols  un  pobre  vell,  que't  prega 

que'l  sostinguis  pietós,  que'l  condueixis 

pel  curt  camí  que  ha  de  petjar  encara. 

{El  fill  no's  mou  ni  respon.  Periandre  segueix  amb 

creixenta  emoció:) 
Oh  Licofró,  fill  meu,  si  tu  sabessis 
corn  he  sofert!  Si  tu  sabessis  ara 
com  és  retuda  pel  dolor  mon  ànima! 
Com  he  plorat  fins  escolar-se  tota 

la  sang  que  té'l  meu  cos!  Com  de  Corinte, 

de  Periandre  m'ha  ofegat  la  glòria, 

i  com  la  donaria  per  la  sola 

paraula  de  consol  que  de  tu  espero... 

{Lícofró  alça  la  testa.) 

Què  vols  més?  Què  vols  més  de  mi?  Els  homes 

m'han  vist  plorar  per  tu!  Aquests  que'm  volten 

tremolen  quan  jo  parlo,  i  ara  trèmol 

me  veuen  davant  teu!  Vols  humiliar-me 

encara  més?  Estic  dispost  a  fer-ho, 

més  parla... 

{Ell  no  respon  paraula.  Sols  s'ha  anat  alçant,  sem- 
pre d'esquena  al  pare,  fins  quedar  agenollat.) 
No  respons?  Escolta. 

{Canviant  de  tò  i  com  amenaçant.) 
Encara 

jo  soc  totpoderós.  Puc  obligar-te 

a  parlar,  i  puc  fer  que  amb  fortes  cordes 

et  lliguin  fort  a  un  tronc  i  que't  flagel•lin 

fins  arrencar-te  una  paraula.  Un  geste 

no  més,  i  finirà  la  teva  vida. 

{Lícofró  violentament  s'alça  i  s'estrem  com  si  anés 
a  parlar.  Lissida  sanglota  amb  força.  Llavors 
Periandre,  canviant  de  tò,  diu  amb  veu  sotmesa:) 

I  té,  ja  ho  veus,  no  ho  faig.  1  sols  te  prego, 

humiliat,  un  sol  mot,  i  llenço  el  glavi 

à  tes  plantes,  per  a  si  vols  occir-me, 

si  és  que  al  morir  diràs  eixa  paraula 

de  perdó... 

{Llença  el  glavi  als  peus  del  fill.  Aquest  ni  es  gira 

ni  dia  mot.  Llavors  Periandre,  ja  foll  del  tot  de 
desesper,  diu:) 

Doncs,  què  vols?  Potser  de  parla 

et  privaren  els  déus?  Parla'm,  sí,  parla'm! 
Dona'm  la  mort,  si  així  et  plau,  més  parla'm! 
Afronta'm,  maleeix-me,  enlaira  el  glavi 
contra  el  meu  pit,  més  parla'm!  Mon  cor  llença 
a  les  aus,  que'l  devorin!  Sense  tomba 
deixa'l!  Mon  nom  esborra  en  la  memòria 
dels  homes!  Pren  els  teus  corcers  i  passa 
dessobre'l  meu  cadavre!  La  sang  meva 
vessa  en  la  terra,  i  obre'm  les  entranyes, 
sagnantes,  i  trepitja-les!  Flagella'm, 
si't  plau,  fereix-me,  escup-me,  pren  ma  vida, 
afronta  el  meu  cadavre,  abomina 
mon  nom,  tot  lo  que  vulguis,  tot  quant  calgui 
per  a  calmar  ton  odi  sense  mida, 
més  parla,  parla,  parla,  parla,  parla!!! 
{Suplicant  en  l'últim  extrem  de  la  follia  desespera- 
da, les  seves  mans  se  posen  en  les  espatlles  de 
Licofró.  Aquest  amb  violença  s'aparta,  fent  un 
geste  d'horror  i  deixa  caure  el  mantell,  que  li 
queda  sospès  d'una  espatlla,  amb  una  punta  en- 
tre les  mans  del  pare.  Llavors,  per  fi,  amb  l'iro- 
nia més  terrible,  diu:) 

LICOFRÓ 

Pena  de  mort  a  qui  parlar-li  gosi!!       {Una pausa.) 

Oh  pare,  tu  mateix  t'has  de  dà  el  càstic 

que  decretares  contra  el  que  paraula 

digués  a  Licofró!! 

{A  Periandre  li  cau  el  mantell  de  la  mà.  Licofró 
s'embolica  amb  el  mantell,  com  si  anés  a  mar- 
xar. Tots  van  per  a  barrar-li  el  pas.  Periandre 

ha  estat  presa  de  tant  gran  emoció,  que  sembla 
que  vagi  a  caure;  més,  redreçant-se  per  un  esforç 
suprem,  diu,  amb  veu  ronca:) 

PERIANDRE 

És  lliure.  Obriu-li 
pas! 

LíssiDA,  llençant-se  amb  un  gran  crit 
als  peus  del  pare 

No,  no,  pare,  no!! 

PERIANDRE,  deturaut-la  amb  un  gest 
La  mort  sols  resta! 

(Licofró  se'n  va  pel  primer  terme  dreta,  i  marxa 
sense  girar-se.  Lissida  sanglota  mig  caiguda 
a  terra.  Periandre,  sol,  sense  que  ningú  el  se- 
gueixi, munta  la  gradinata,  plorant  fortament, 
en  un  terrible  esclat  de  dolor,  que' I  fa  contraure 
i  vacilar.  Quan  és  a  la  meitat  del  segon  tram, 
alça  els  braços  i  diu,  girant-se  de  cara  a  la 

-  tomba:) 

Oh  Melissa!  Què  vols?  Què  vols,  encara? 

{Cau  a  terra,  sense  forces.  Phricodemos  i  Clinias 
van  per  a  muntar  la  gradinata.  Tots  els  demés 
romanen  com  paralitzats  de  l'horror.  Ràpida 

Passa  en  una  terraça  del  palau  de  Periandre,  que  domina 
el  port  de  Corinte  i  omple  tota  l'escena,  menys  el  primer 
terme,  que  forma  un  espaiós  vestíbul  que  dona  accés  a  la 
terraça.  S'hi  puja  per  tres  graons  estesos  en  tota  l'amplaria 
del  vestíbul,  i  al  fons  la  tanca  una  barana  sobre  la  qual 
s'eleven  trípodes  de  bronze  ont  cremen  perfums.  En  el 
vestíbul  hi  ha  una  porta  a  cada  banda,  cobertes  amb  pe- 
santes  cortines.  Hi  ha  també  un  pedestal  sense  estàtua 
a  la  dreta,  i  a  l'esquerra  una  taula  i  seients.  Per  terra, 
catifes  perses  i  pells  de  fera.  És  alta  nit.  Sobre  la  mar, 
en  calma,  parpellegen  les  esteles. 


(Dreçaí,  al  fons,  al  centre  i  amb  la  faç  girada  vers 
la  mar,  el  vell  Phricodemos  diu  els  exàmetres  del 
vell  Homer;  l' escolten,  ajaçats  als  seus  peus,  qual- 
ques soldats  i  esclaus.  En  l'altra  banda,  les  qua- 
tre esclaves  de  Lissida,  entorn  d'una  cratèra  de 
bronze,  ont  vessen  el  vi  de  les  ànfores,  l'aigua 
i  la  mel  que  porten  en  una  copa  plana.  En  pri- 
mer terme,  assegut  vora  la  taula,  Clinias.) 

PHRICODEMOS,  ü  cortiua  closa 

Del  teu  pare  recorda't,  oh  Akhil•leus  que  als  immortals  t'assem- 
ell  qui  és  del  meu  temps  i  ha  arribat  a  la  funesta  porta         [bles, 
de  la  vellesa.  Pensa  que  potser  els  veïns  l'oprimeixen 
i  no  hi  ha  qui  lliurar-lo  del  dol  i  l'infortuni  pugui. 

(S'obre  la  cortina.) 
Més,  al  menys,  al  saber  que  tu  vius,  té  el  séu  cor  alegria, 
i  comptant  va  ell  els  jorns  esperant  que  de  Troia  li  arribi 
el  séu  fill  triomfant.  Jo,  que  a  tants  plens  de  força  engendrava, 
puc  ben  dir  que  no'n  resta  ni  un,  car  cinquanta  en  tenia 
quan  va  vindré  l'aquiu,  dinou  d'ells  d'una  mare,  i  els  altres 
fills  de  fembres  diverses  que  al  món  en  ma  casa  els  donaren. 
El  déu  Ares  a  molts  els  feria  als  genolls,  i  el  qui  era 
predilecte  per  mi  i  lluitant  la  ciutat  defensava 
i  tot  home  que  hi  viu,  Hector,  és  per  qui  jo  ara  m'atanço 
a  les  naus  dels  aquius  amb  rescat  abundós  per  a  endur-me, 
redimit,  son  cadavre.  Als  divins,  oh  Akhil•leus,  tu  respecta 
i  apiada't  de  mi  recordant  al  teu  pare.  Jo  ara 
soc  més  digne  de  que  compasió  per  mi  tinguin  quan  goso 

fer  això  que  cap  home  mortal  pogué  fer  en  la  terra : 
A  posar  el  meu  bes  en  la  mà  del  qui  els  fills  meus  occia! 

(En  aquest  instant  surt  Lissida  pel  primer  terme  de 
la  dreta.  Va  vestida  foscament,  amb  el  mantell 
arrocegant  i  els  cabells  extesos.  Seguint-la  apoca 
distancia,  Hermione.  Tots  astorats,  es  giren,  al 
veure-la,  i  ella,  allargant  un  braç,  diu,  amb  gran 
dolor,  a  Phricodemos:) 

LÍSSIDA 

Oh  Phricodemos,  fina!  Per  què  ara 

del  vell  Homer  l'exàmetre  ont  hi  friça 

un  gran  dolor  dius  sobre  nostra  casa? 

Aquest  palau  dèu  sols  restà  en  silenci 

i  en  fosquedat,  car  vaga  per  les  cambres 

la  Moira,  qual  trepig  sento  amb  un  ritme 

tal  com  el  batre  de  mon  cor.  Vosaltres 

el  séu  halè  no  heu  pas  sentit? 

{Baixant  la  veu:)  Kypselos 

ha  mort!  {Tots  s'alcen  astorats.) 

CLINIAS 

Què  dius? 

LÍSSIDA,  sempre  en  veu  baixa 
Silenci,  car  el  pare 


no  sab  ni  dèu  saber. 


PHRICODEMOS 

Més,  conta,  conta. 

LISSIDA 

Oh  raça  d'Eetió!  Raça  punida 

per  foll  destí!  Quan  finirà  ta  angoixa? 

Ha  mort  Kypselos...  L'han  trobat  sens  vida 

dintre  una  barca.  En  el  pit  hi  duia 

clavat  un  glavi... 

CLINIAS 

Assassinat? 

LÍSSIDA 

Tal  sembla. 

PHRICODEMOS 

Caldrà  que  cerquin  l'assassí... 

LÍSSIDA 

Oh  aede, 
per  què  cercar,  si  el  Destí  és  qui  ordena 
aquesta  mort? 

PHRICODEMOS 

Com  sabs? 

LÍSSIDA 

És  un  presagi. 
{S'asseu  a  la  dreta  i  segueix  dient  a  l'adiví: 
Tos  ulls,  vell  adiví,  el  temps  entela; 
la  flama  que  hi  lluía  va  estingint-se; 
no  en  va  la  neu  t'ha  coronat  la  testa; 

no  en  va  el  séu  fret  t'ha  fet  devindre  trèmol. 

És  un  presagi.  Sobre  de  la  terra 

hi  haurà  passat  talment  la  raça  nostra 

com  l'ombra  lleu  d'un  ala,  que  cap  rastre 

no  deixa.  Maleïts  serem  un  dia 

pels  que  vindran,  i  perquè  sigui  encara 

més  espantós  nostre  torment,  memòria 

eterna  servarà  el  món  de  nosaltres. 

La  sang  que's  derramà  sobre  la  terra 

en  sa  mateixa  sang  pren  la  venjança! 

CLINIAS 

Aquest  palau  tant  trist  ont  hi  semblava 
lluir  avui  un  raig  de  sol,  s'enfonsa 
de  nou  en  la  tenebra! 

PHRICODEMOS 

Paurosa 
nit! 

HERMIONE 

Sense  lluna,  sense  esteles! 

LÍSSIDA 

Vella, 
esteles  hi  han  en  eixa  nit  terrible, 
gotes  de  sang  que  fins  el  cel  arriben; 
sang  que  la  terra  no  ha  begut  i  clama 
venjança! 

HERMIONE 

I  les  garlandes  que  penjàrem 

de  les  columnes,  i  el  festí,  les  dances, 
els  vins  meravellosos  que  en  les  ànfores 
foren  portats,  i  les  catifes  perses 
i  els  vasos  de  perfum!...  Per  què,  oh  filla! 
has  fet  que  tot  ho  abandonéssim?  Tanca 
la  porta  a  la  dissort,  i  dins  ta  casa 
encén  la  llar,  i  que  un  bon  foc  flamegi. 

LÍSSIDA 

En  nostra  llar  avui  sols  resten  cendres, 
ont  per  mai  més  s'hi  enlairarà  la  flama. 

HERMIONE 

Oh  nò!  Car  Licofró  avui  arriba, 
i  amb  ell  ve  l'esperança! 

LÍSSIDA,  desalentada 

Com  encara 
tens  tu  l'ànima  jova!  Si  l'haguessis 
vist,  tal  com  jo,  així  no  parlaries. 
Ha  devingut  un  home  estrany;  sa  vida 
en  solitut,  sense  un  amor,  sens  una 
pietosa  mà  que'l  plor  li  axugui,  en  terres 
estranyes,  sense  glòria... 

HERMIONE 

Per  què  a  Còrcira 
feu  portar-lo  Periandre?  Si  tal  volta 
de  nou  s'hagués  probat,  ja  tots  els  odis 
foren  finits... 

fou  allavors. 


LÍSSIDA 

La  decisió,  ben  presa 

HERMIONE 


Jo  no  comprenc...  Si  tanta 
rancúnia  serva,  per  què  torna? 

LÍSSIDA 

Torna 
Licofró,  més  el  pare  no  ha  de  veure'l! 

CLINIAS 

Què  dius? 

LÍSSIDA 

Sabeu  que  a  Còrcira  partia 
jo  mateixa,  fa  temps,  amb  el  missatge 
de  pau,  ont  li  oferia  el  nostre  pare 
el  séu  poder,  tota  la  seva  glòria. 
Llavores  Licofró,  rei  de  Corinte, 
va  poguer  ser  sols  perdonat,  més  l'odi 
matà  en  sos  llavis  la  paraula  dolça 
i  sols  va  dir:  «Terra  que  Periandre 
petji,  amb  sa  polç  no  vull  que'm  contamini!  » 

PHRICODEMOS 

El  missatge  llavors  que  ara  li  envia 
és  d'acomplir  el  séu  desig? 

LÍSSIDA 

El  pare 


PERIANDRE  111 


així  va  dir  a  Alkístenes:  «Retorni 

el  fill,  retorni  a  aquesta  terra  aimada, 

que  és  com  un  temple  que  mes  mans  bastiren, 

i  que  ara  sento  enderrocar-se.  Perden 

mos  braços  força,  i  els  meus  ulls  devenen 

tots  entelats.  Si  per  amor  no  torna, 

ho  faci  sols  per  glòria  de  Corinte, 

que  salvació  de  sa  poixança  espera. 

Jo  partiré  a  Còrcira,  ont  s'acabin 

en  el  dolor  mos  jorns.  Sols  endolcir-me 

podrà  la  mort,  sa  glòria  arreu  extesa. 

Per  eixa  pàtria  tant  amada,  faci-ho.» 

CLiNiAS,  dolorosament 

I  ha  fet  Periandre  que  fins  les  estàtues 
que  són  sa  imatge  a  la  mar  es  llencin, 
i  que  les  inscripcions  borrades  fossin, 
si  parlen  d'ell  o  de  les  seves  gestes. 

PHRICODEMOS 

I  ha  fet  que  jo  mateix  dés  a  les  flames 
les  odes  ont  lloava  sa  indomable 
potença... 

HERMioNE,  quasi  plorant 

Vol  que  ni  tant  sols  memòria 
tinguin  els  homes  del  séu  nom. 

LÍSSIDA 

No.  Ara 
del  crim  la  taca  esborrar  sols  voldria, 

i  fent-ho  així,  creu  ell  purificar-se.        {Una  pausa.) 

L'ombra  dels  morts  que  violentment  finaren 

és  implacable,  i  en  sa  sang  mateixa 

pren  la  venjança!...  {Un  silenci.  S'alça  i  diu:) 

Periandre  el  pare 
ont  és? 

CLINIAS 

Dalt  de  la  torre.  Allà  les  seves 
mirades,  com  sagetes,  en  la  fosca 
cerquen  la  nau;  Evàgoras  esguarda 
amb  ell  també. 

LÍSSIDA 

S'han  vist  senyals?  Fogueres 
foren  enceses  ja  en  Sició? 

CLINIAS 


Les  flames 

al  caure  de  la  tarde  s'enlairaven 

com 

un  presagi  de  ventura. 

LÍSSIDA 

Vulgui 

el  fat 

propici  que  així  sigui!... 

HERMIONE 

Filla, 

s 


I 


encara  tems? 

LÍSSIDA 


No  sé,  anem.  Al  pare 
vaig  a  trobar... 

(Lentament  i  seguida  per  Hermione,  atravessa  l'es- 
cena i  surt  per  l'esquerra.  Clinias  s'atança  a  Phri- 
codemos  i  li  diu:) 


CLINIAS 

Vell  adiví,  què't  diuen 
lels  teus  presagis? 

PHRicoDEMOs,  amb  veu  fosca 

Temo,  com  la  filla 
de  Periandre,  Als  déus  mos  precs  jo  feia 
aquest  matí.  Cremava  sobre  l'ara 
el  sacrifici  disposat.  De  sobte, 
un  vol  de  corbs  al  meu  entorn  revola. 
Dos  d'ells  s'han  agafat  i  es  desgarraven 
amb  el  bec  les  entranyes.  Tots  els  altres 
fugiren  a  Ponent,  allà  ont  s'aixeca 
la  paurosa  nit,  tota  prenyada 
d'iniquitats,  i  sobre'l  sacrifici 
queia  la  sang  dels  corbs,  que  a  fera  lluita 
es  llençaren.  Llavors  la  roja  flama 
va  retorçar-se  sobre  sí  mateixa, 
el  fum,  que  dret  s'alçava  vers  els  aires, 
s'arrocegà  per  terra,  i  l'ofrena 
restava  intacta,  i  ja  prest  va  apagar-se 
el  foc  sagrat.  En  va  mes  mans  tornaren 
a  revifar  la  flama.  Els  déus  tancaven 

les  llurs  orelles  a  mes  pregues.  Pensa 
que  tot  això  és  un  advers  presagi, 
i  Kypselos  ja  ha  mort! 

CLINIAS 

Així's  confirmen 
els  teus  auguris. 

PHRICODEMOS 

Noves  coses  temo. 
Encara  més  dissort.  És  maleida 
la  niçaga  d'Eetió! 

CLINIAS 

Déus  implacables, 

què  serà  prou  per  a  calmà  vostra  ira? 

(Lluny,  sobre  la  mar,  resplandeix  una  claror  ro- 
genca. Clinias,  a  l'ovirar-la,  diu  amb  satisfacció 
a  Phricodemos:) 

Mira,  vell  Phricodemos!  Eixes  flames 

desfan  tot  lo  que  tems! 

PHRICODEMOS 

La  nau!! 

CLINIAS 

Propera 

és  ja! 

(Entren  esclaus,  soldats,  dones  i  altres  servents  det\ 
palau,  que  s'aboquen  i  esguarden  per  la  barana;, 
se  sent  la  remor  de  la  seva  conversa;  a  poc,  en-, 
tren  Periandre,  Evàgoras  i  Líssida.) 


scl 

EVÀQORAS,  entrant 
Heu  vist  el  foc? 

PHRICODEMOS 

S'atança? 


deurà  trigar? 


CLINIAS 


EVÀQORAS 


Encara 


Ben  poc.  Quan  ells  arribin 
al  davant  del  palau,  seran  enceses 
dugués  fogueres! 

CLINlAS 

Ja  és  ací !  A  nova 
ivida  reneix  avui,  oh  Periandre! 
I  tu,  oh  donzella!  mira  com  no  foren 
icerts  tos  auguris! 

LíssiDA,  sempre  entristida 

Fem  als  déus  lloança, 
ja  que  així  és! 

PERIANDRE,  QUe  S'üSSegUt 

en  el  primer  terme  de  la  dreta 

Digueu,  digueu,  vosaltres 
:ota  la  joia  que  del  cor  us  vessa; 
liceu  un  himne,  ja  que  vostres  ànimes 
isclaten  ara  en  Primavera  nova. 

Vibrin  les  palmes  vostres  mans,  que  dancin 
en  l'atri  del  palau  chors  de  donzelles! 
Disposeu  el  festí,  i  resplandeixi 
com  altre  temps  aquest  palau!... 

LÍSSIDA 

Oh  pare, 
per  què  parlar  així,  si  en  tes  paraules 
s'hi  sent  oculta  forta  angoixa? 

PERIANDRE 

Filla, 
tingueres  mals  presagis?  Tots  vosaltres 
temíeu  la  dissort,  i  ara  la  joia 
esclata  en  vostres  cors... 
(Alçant-se.)  Oh  folls!  Deixàreu 

que  s'extingís  el  foc  dessobre  l'ara 
d'Hestia.  {Tois  se  li  atancen  astorats.) 

PHRICODEMOS 

Com! 

CLINIAS 

Què  dius? 

EVÀGORAS 

És  cert? 

PERIANDRE 

La  flama 
que  consagrava  nostra  llar  és  morta! 

{Una  pausa.  Tots  acoten  la  testa.} 

Ja  no  hi  ha  mans  que  puguin  revifar-la, 
ella  ha  cremat  fins  ara;  més,  terrible, 
l'ombra  d'un  buf  l'ha  fet  morir... 
{Altra  pausa.)  L'he  vista 

al  travessar  jo  pel  palau.  L'he  vista 

deturada  al  davant  de  l'ara;  el  rostre 

li  mullaven  les  llàgrimes;  de  prompte, 

la  mà  terrible  ella  ha  allargat!  La  flama 

s'és  morta,  i  quan,  refet,  amb  mes  mans  balbes 

he  volgut  atançar-m'hi,  sols  les  cendres 

restaven.  Unes  cendres  tant  glaçades 

com  són  les  runes  d'una  ciutat  morta. 

Implacable,  el  destí,  sobre  la  meva 

casa  ha  extès  la  mà.  Copsant  les  cendres 

de  nostra  llar,  les  llençarà,  disperses, 

a  tots  els  vents,  i  els  homes,  ni  memòria 

de  naltres  servaran  per'  maleir-nos. 

LÍSSIDA 

Oh  pare,  per  pietat! 

PERiANDRE,  üiTib  fortü  emocïó 

Mon  fill  arriba; 
les  seves  mans  enlairaran  la  nova 
maisó  dels  reis  corintis!  Del  séu  pare 
no  servaran  ja  cap  record  els  homes, 
ni  compendràn  el  séu  dolor  terrible, 
ni  el  penedir  de  l'ànima  retuda 
per  la  dissort!  {Amb  creixent  dolor:) 

Tu  passaràs  les  cambres 
d'aquest  palau,  oh  Licofró!  i  en  elles 
renovaràs  ton  odi  al  recordar-te 
de  l'ombra  del  teu  pare,  que  hi  vagava 
en  ahre  temps.  I  no  sabràs  que  rera 
de  les  cortines  plora  un  vell  que  friça 
per  darte  un  bes,  i  que  la  vida  seva, 

com  un  present,  voldria  als  peus  deixar-te 

amb  aquest  bes!  Tu  pujaràs  de  dia 

!a  les  terraces  del  palau,  i  els  braços 

aixamplaràs  desobre  de  Corinte, 

i  no  sabràs  que  per  la  teva  glòria 

jo  vareig  fer-lo  gran.  I  les  trirremes, 

que  el  meu  voler  va  fer  conqueridores, 

aportaran  a  les  llunyanes  illes 

ton  nom,  i  tots  mos  fets  dintre  del  cingle 

terrible  de  l'oblit  cauran.  I  un  dia, 

temps  a  venir,  quan  tu  lo  fet  meditis, 

potser  diràs:  «Oh,  Periandre,  el  pare, 

fou  gran!...»  Més,  jo  voldria  que  pensessis: 

«Fou  Periandre  gran  sobre  la  terra, 

glorificat  arreu,  i  va  donar-ho 

tot,  tot,  pel  meu  perdó.  Llavors  el  pare 

fou  més  gran  que  jo  soc.  Car  és  més  alta 

la  glòria  del  renunci  a  la  fastuosa 

glòria  de  conquerir.» 

(L'emoció  li  nua  la  veu.  Tots  romanen  immòbils, 

fortament  corpresos.  Ell,  després,  més  asserenat, 

es  gira  i  diu:) 

Digueu:  encara 
dels  remitgers  el  càntic  no  us  arriba? 

CLINIAS 

No  se  sent  res. 

EVÀQORAS 

El  vent  era  propici. 
(Líssida,  que  ha  anat  fins  la  barana,  esguarda  an- 
siosament, i  a  la  fi  exclama:) 


i 

LÍSSIDA 

La  veig,  la  veig  com  una  massa  d'ombra 

dintre  la  nit. 

(En  aquest  instant,  a  fóra,  encenen  les  fogueres. 
Periandre,  alçant-se  astorat,  avança,  encorvat, 
com  per  amagar-se.  Després  torna  arrera  i  diu:) 

PERIANDRE 

Avança  en  greu  silenci. 
Per  què  no  canten  els  esclaus  com  sempre? 
(En  la  gran  quietut  d'espectació  que  s'ha  produit 

s'ou  el  soroll  que  fan  abaix  per  a  varar  la  nau. 

Lissida  s'acosta  a  Periandre  i,  suplicanta,  li  diu:) 

LÍSSIDA 

Pare... 

PERIANDRE 

Sí,  filla,  sí,  cal  que  m'allunyi... 

(Un  terrible  sanglot  li  esqueixa  el  pit  i  diu,  atra- 
vessant  l'escena:) 

És  com  si  morts  estessim  l'un  per  l'altre! 

(Desapareix  rera  la  cortina  que  s'extén  entre  les 
dugués  columnes  de  l'esquerra.  Una  llarga  pau- 
sa, en  la  que  tols  esperen  ansiosament.  Abaix 
no  s'ou  cap  remor.) 

CLINIAS 

No  s'ou  pas  res. 

EvÀooRAs,  guaitant  per  la  barana 
Ja  desembarquen. 

LÍssiDA,  corpresa  d! angoixa 

Quanta 
quietut! 

cLiNiAS,  que  també  guaita  per  la  barana 

Parlen  entre  ells  amb  veu  somorta. 

{Una  pausa.) 

PHRICODEMOS 

Ara  han  callat!... 

LÍSSIDA 

Temo,  i  no  sé... 

EVÀGORAS,  redreçant-se 

Ni  es  mouen 
ni  diuen  mot! 

(L'angoixa  de  t espera  els  té  a  tots  convulsos  i  pà- 
.   lids.  Apar  com  si  la  temença  de  quelcom  desco- 
'    negut,  inevitable  i  fatídic  els  privés  de  moure's. 
A  la  fi,  Lissida,  prenent  una  decisió  extrema,  or- 
dena a  les  esclaves:) 

LÍSSIDA 

Correu,  correu,  esclaves, 
i  digueu-me  què  fan,  per  què  no  arriben... 

j  (Les  quatre  esclaves  desapareixen.  Un  llarg  i  pe- 

sant  silenci,  meníres  afòra  minven  les  fogueres 
fins  apagar-se.  Evàgoras,  Phricodemos  i  Clinias 
tornen  a  ésser  abocats  a  la  barana.  A  l'esquerra, 
agrupats,  els  servidors  del  palau,  i  davant  d'ells, 
Hermione.  Lissida,  a  la  meitat  de  l'escena,  com 
si  no  gosés  a  moure's.  Per  últim,  Clinias  parla.) 

CLINIAS 

Les  esclaves  ja  hi  són. 


com  suplicants! 


EVÀGORAS 

Alcen  els  braços, 

PHRICODEMOS 

Ara  és  un  hom  qui  parla. 


LÍSSIDA 

El  meu  germà,  potser... 

PHRICODEMOS 

Sols  veig  els  gestes!... 

(Altre  silenci  palpitant  d'angoixa.  De  prompte, 
abaix,  el  plor  de  les  esclaves  esquinça  l'aire. 
Se  les  va  oint  més  fort  a  mida  que  s'acosten. 
Tots,  a  l'oir-les,  s'estremen  corpresos  de  temença.) 

LES  QUATRE  ESCLAVES,  alternativament 

Tu  qui  eres  bell  com  un  matí  claríssim ! 
Tu  qui  eres  fort  com  un  altívol  cedre! 

Tu  qui  dels  déus  semblaves  predilecte! 

Per  què  la  Moira  ara  vingué  a  segar-te? 

\(Més  aprop.) 

Oh  Licofró,  qui  abastarà  tos  besos? 

lOnt  és  la  flama  que  en  tos  ulls  lluía? 

lEts  com  Adonis  mort  sobre  les  roses! 

Les  teves  mans  mai  més  pendràn  la  llança! 

(Mentres  el  clam  dolorós  de  les  esclaves  va  atan- 
çant-se,  tots  són  presa  de  forta  emoció.  Lissida, 
erta,  pàlida,  i  amb  els  ulls  terriblement  oberts, 
no's  mou,  de  tal  manera  que  sembla  una  Niobe 
tallada  en  marbre.  Sols  delaten  l'angoixa  de  la 
vida  la  tremolor  de  les  mans  que  aparen  l'alete- 
jar  d'una  coloma  ferida.) 

Qui  fou  com  tu  per  les  sagnantes  lluites? 

Qui  conduirà  la  dança  com  tu  feies? 

Bell  com  Adonis  sense  amor  finares! 

cLiNiAs,  mentres  les  esclaves  diuen 
les  seves  lamentacions 
Ploren!... 

PHRICODEMOS 

Oh  déus!  Els  meus  auguris... 

LíssiDA,  amb  horror  terrible 

Sento 
!a  Mort!... 

(/  al  poc,  mentres  les  esclaves  ploren  les  seves  la- 
mentacions, apareixen  quatre  guerrers  que  en 
m  escut  porten  estès  el  cadavre  de  Licofró.  Da- 

rrera  segueix  Alkistenes  rodejat  de  guerrers,  nau- 
tes  i  esclaus.  Deposen  el  cadavre  al  centre  de  l'es- 
cena, sobre  els  graons  del  fons.  Líssida,  fent  un 
xiscle  agudíssim,  es  llença  sobre  el  germà  mort.) 
Oh  Licofróü  Germà!!  Sens  vida!!.,. 
(Estesa  sobre  el  cadavre  plora  fortament,  mentres 
les  quatre  esclaves  i  Hermione  agenollades  al  séu 
entorn  repeteixen  el  séu  plany.  Evàgoras,  Phri- 
codemos  i  Clinias  agrupats  a  r esquerra  en  segon 
terme,  i  rera  delís  els  servidors  del  palau.) 

LES  QUATRE  ESCLAVES 

Oh  Licofró,  qui  abastarà  tos  besos? 

Ont  és  la  flama  que  en  tos  ulls  Uuía? 

Ets  com  Adonis  mort  sobre  les  roses! 

Les  teves  mans  mai  més  pendràn  la  llança! 

Ta  boca  és  tal  com  mustigada  rosa! 

Tes  mans  ferrenyes  ara  són  com  lliris! 

Hèroe  vençut,  qui  cantarà  tes  gestes? 

No  hi  ha  cap  veu  prou  alta  a  ta  lloança! 

(I  llavors  la  mà  de  Periandre  alça  la  cortina  del 
primer  terme  de  l'esquerra  i  apareix  en  escena 
com  amb  temença  d'ésser  vist.  Paren  sobtada- 
ment tots  els  plors  a  l'ovirar-lo.  EU  va  per  acos 
tar-se  al  cadavre;  més,  de  prompte,  es  detura, 
i,  rígid,  amb  el  plor  que  en  silenci  se  li  escorre 
per  la  faç,  no  més  sab  dir  una  paraula:) 

PERIANDRE 

Mort!! 
(Alkistenes  s'avança  i  s'agenolla  als  peus  del  rei.) 

ALKÍSTENES 

Pren  ma  vida,  oh  Periandre! 

PERIANDRE,  sensB  escoltür-se'l 

Digue'm 
I  qui  aquest  dolor  podrà  cantar? 

ALKÍSTENES 

Ma  vida 
i  jo  t'ofereixo.  Pren-la! 

PERIANDRE 

Alça't,  alça't, 
tu  qui  mes  naus  portares  a  la  lluita, 
tu  qui  les  coronares  de  victorià, 
tu,  el  meu  company...,  car  veig  que  també  plores 
per  ma  dissort,  i  tu  la  mà  no  fores 
que  ensorrà  el  glavi  dins  son  pit,  car  eren 
el  fats  terribles  qui  a  morí  el  portaren. 

ALKÍSTENES,  alÇÜTlt-Se 

No,  Periandre.  Foren  gents  perverses, 
Còrcira  fou  qui  va  la  mort  donar-li, 
braços  traïdors  contra  el  séu  pit  s'alçaren 
i  ell  tancà  els  ulls,  més  invocant  la  pàtria. 

(Clinias  i  Evàgoras  s'atancen.  Phricodemos  roman 
assegut  prop  de  la  festa  del  cadavre,  al  qual 
contempla  amb  gran  tristesa.) 

CLINIAS 

Més  conta'ns...  Com  ha  mort? 

ALKÍSTENES 

Quan  arribàrem 
nostre  missatge  el  poble  ja  sabia 
de  jorns  per  una  barca  que  de  Paxos 
va  anar-hi.  En  la  platja  ens  esperava 
revolta  multitut.  Plenes  de  glavis, 
feixos  de  llamps  talment  les  mans  semblaven, 
i  sobre'l  mar  passava  llur  cridòria 
com  el  rodar  de  la  udolant  tempesta. 
Sobtadament  se  feu  un  gran  silenci, 
i  una  veu  que  va  eixir  d'entre  la  turba 
digué:  La  nostra  illa  alliberada 
és  del  jou  vostre,  car  entre  nosaltres 
Periandre  no  vindrà.  La  tirania 
de  jou  horrible,  a  la  nostra  terra 
no  engraparà  entre  ses  fortes  urpes. 
Si  ell  el  repòs  cercava  entre  nosaltres 
ho  pagaríem  amb  la  sang.  Doncs  mira: 
Son  fill  ara  ha  pagat  per  tots.  Volia 
partir  i  abandonar-nos  a  aquell  home 
odiat  dels  déus  i  dels  mortals  oprobi. 
I  enlaire  alçaven  el  sagnant  cadavre 
de  Licofró  i  dels  soldats  que  anaren 
a  du  el  missatge.  Com  a  folls  de  ràbia 
saltàrem  de  la  nau  i  a  forta  lluita 
correrem.  Érem  pocs  i  vençuts  fórem! 
Sols  el  cadavre  rescatàrem.  Trista 
penyora  n'és  la  mort  de  molts  dels  nostres. 

Tot  ja  t'ho  he  dit.  Pren  tu  la  meva  vida, 
car  no  he  sabut  de  defensar  la  causa 
que  a  mon  esforç  tu  vas  confiar  llavores. 

{Torna  a  caure  de  genolls.) 

PERiANDRE,  omò  gron  plor 

Odiat  de  tots.  Fins  en  llunyanes  terres 

mon  nom  fa  horror!  Melissa,  l'implacable, 

jiquan  de  la  sang  dels  fills  d'Eetió  saciada 

seràs  i  aixís  potser  reposis? 

{Girant-se  al  capdill  de  les  naus.) 

Alça't; 

foren  els  fats;  la  lluita  no  és  possible 

contra  el  Destí!  Més,  cal  pendre  venjança, 

i  tu  déus  fer-ho.  Pren  les  naus,  disposa 

als  lluitadors  i  passa  sobre  l'illa 

com  un  oratge  devorant  de  flames. 

Crema,  destrueix,  als  homes  pren  la  vida, 

passa  a  coltell  els  nois  i  les  donzelles, 

ningú  perdonis  perquè  record  servin 

eternament  de  ma  venjança.  Deixa-hi 

la  vida  que  m'ofrenes,  si  victorià 

no  copses.  Per  rentar  la  sang  vessada 

per  Licofró  calen  torrents  de  roja 

sang  d'enemics! 

{Una  pausa.  Vençut  per  la  congoixa,  té  que  asseu- 
re's, a  l'esquerra,  i  llavors,  girant-se  vers  Líssi- 
da,  que  encara  roman  estesa  sobre'l  cadavre,  li 
diu:) 

Oh  filla,  tu  qui  fores 

en  altre  temps  per  mi  avorrida,  pobre 

donzella  que  la  faç  tens  de  la  mare, 
que  jo  temia  d'esguardar.  Tu,  ara, 
ets  solament  qui  per  consol  em  resta, 
car  el  meu  fill  s'ha  endut  la  fosca  Moira. 

(S'alça  penosament  i  es  dirigeix  vers  el  cadavre.) 
Oh  Licofró,  mon  fill,  per  qui  donava 
tota  ma  glòria,  mon  poder!  Tu  ets  ara 
retut,  i  no  hi  ha  força  que't  sollevi. 
1  resto  viu,  jo,  un  vell  a  qui  ja  crida 
la  terra  al  gran  repòs  de  la  tenebra, 
i  resto  viu  perquè  el  dolor  m'acabi, 
sense  el  perdó  que  jo  de  tu  esperava! 

{S'agenolla  prop  del  fill.) 
Oh  fill,  oh  fill!  Per  què  no  obres  els  llavis, 
mal  m'afrontin?  Per  què,  per  què  als  teus  braços 
la  fortalesa  no  és  tornada,  encara 
que  sigui  per  colpir-me?  Pren-la,  pren-la, 
la  meva  vida,  si  pot  dar-te  força 
per  aixecar-te  d'ont  retut  reposes! 
{Alçant  els  braços  al  cel:) 
Ara,  oh  Melissa!  ja  seràs  calmada! 
Cau  en  l'oblit  i  deixa  que  la  vida 
que  encar  em  resta  sigui  perquè  plori 
la  raça  meva  que  ha  finat!  Tranquila 
dorm  en  la  Mort.  Aquesta  sang  vessada, 
ja  és  prou  per  a  calmar  l'odi  implacable 
que  contra  mi  tu  sents  fins  en  la  tomba. 

{S'aboca  sobre  el  cadavre,  plorant  fortament.) 
Oh  fill,  oh  fill  aimat!  Sola  esperança 
del  pare  teu!  Un  bes  i  el  perdó  dona'm! 
(Va  per  a  besar  el  cadavre,  més,  llavors,  de  sota 

terra,  sorgeig  l'ombra  de  Melissa,  que,  interpo- 
sant-se entre  ambdós,  s'inclina  per  a  besar  el 
mort.  Després  s'enfonsa  lentament.  Periandre, 
com  si  hagués  devingut  foll,  s'alça  i  dia  a  grans 
crits:) 

jEncara  més,  encara  més!  Oh  morta! 

jsé  lo  que  vols:  ma  sang!  Ombra  implacable, 

fins  quan  davant  mos  ulls  deuràs  dreçar-te? 
{Cada  volta  més  delirant:) 
Sé  lo  que  vols!  Em  crides!  Impedeixes 
que  besi  el  fill!  Et  cal  més  sang,  la  meva 
és  la  que't  manca,  sí!  Tota  la  raça 
d'Eetió  finida  per  calmar-te!  Tota 
la  glòria  de  Corinte  enderrocada! 
Sí,  jo't  comprenc! 

(Lissida,  esparverada  dels  crits  del  pare,  s'ha  alçat 
i  procura  abraçar-lo.  Ell  li  fuig  de  les  mans.) 

LÍSSIDA 

Oh  pare,  pare!! 

PERIANDRE 

Deixa'm! 

Cal  doncs  la  mort  perquè  el  repòs  jo  trobi, 

cal  que  ma  sang,  en  libació  suprema, 

begui  la  terra!... 

{Clinias  i  Evàgoras  se  li  atancen  com  per  a  subjec- 
tar-lo. Ell  es  desfà  de  les  seves  mans,  i  amb  els 
seus  crits  de  follia  els  fa  tornar  enrera.) 
Tu  la  vols,  doncs  pren-laü 

Raça  d'Eetió,  fineixes  maleidaü! 

{Sense  que  ningú  sigui  a  temps  d'impedir-ho,  es 
treu  un  glavi  de  dintre  la  túnica  i  se'l  clava  al 
pit.  Lissida,  que  estava  en  primer  terme  dreta, 
llençant  un  xiscle  d'horror  sens  mida,  cau  de 
genolls,  amb  ets  braços  estesos  sobre  la  taula 
i  el  cap  amagat  entre  ells.   Tots  romanen  com 

paralitzats  de  l'espant.  Periandre  cau  a  terra, 
i,  agonitzant,  s'arrocega  fins  el  cadavre  de  Li- 
cofró.) 

I  ara,  oh  fill  meu!  ja  puc  besar-te!  Eixa 

sang  que  he  vessat  del  crim  afrós  em  renta!! 

{Morint:) 

Fill  meu!...  Corinte!...  Fill!... 

{Besa  el  cadavre  i  expira  sobre  d'ell.  Tot  queda  en 
un  espantós  silenci.  Lluny,  de  la  banda  del  mar, 
s'oü  una  dona  plorar  dolçament.  Llavors,  pau- 
sada, la  figura  venerable  de  Phricodemos  es  dreça 
darrera  dels  cadavres  i,  alçant  els  braços  al  cel, 
diu,  amb  gran  solemnitat,  polçant  inconscient- 
ment la  citarà:) 

PHRICODEMOS 

Raça  punida, 

raça  d'Eetió  que  ara  has  finat  tacada 

amb  la  sang  d'una  mare  sense  culpa! 

Raça  de  llops,  ta  sang  mateixa  et  venja!! 

{Resta  amb  els  braços  en  alt.  Alkístenes  es  cobreix 
el  rostre  amb  el  mantell.  Evàgoras  i  Clinias  s'a- 
bracen i  amaguen  la  faç.  Tots  els  altres  romanen 
immòbils,  paralitzats  de  l'horror  de  la  raça  que 
tràgicament  ha  finat.  Alfons,  en  la  quietut  de  la 
nit,  sota  el  tremolar  de  les  esteles,  molt  lleument, 
les  quatre  esclaves  ploren.  És  allavors  quan,  len- 
ta, lenta, 

Aquesta  tragèdia,  per  manca  de  companyia  catalana, 
fou  estrenada,  en  el  teatre  Romea,  per  la  que  dirigia 
l'Enric  Giménez,  la  nit  del  22  de  Janer  de  1913,  en  tra- 
ducció castellana  feta  pel  mateix  autor.  La  representaren, 
respectivament,  els  senyors  Giménez,  Sànchez,  Pacheco, 
la  senyoreta  Rafela  Abadia,  senyors  Gonzàlez,  Guitart, 
Rovira,  Rodrigo,  Hurtado,  senyores  Suelves  i  Ruiz,  se- 
nyor Soler,  senyoreta  Xifrà,  senyora  Guijarro,  senyors 
Pena,  Mufïoz,  Torres,  Ferrer,  Gil  i  les  senyoretes  Suelves, 
Ruiz,  Martínez  i  Abadia  (S.) 

Per  a  la  confecció  del  vestuari,  dibuixà  els  figurins  en 
Josep  Fradcra.  Es  pintaren  tres  decoracions,  de  les  quals 
l'autor  no  més  cita  la  de  l'acte  segon,  deguda  an  en  Josep 
Rocarol,  per  correspondre  al  pensament  de  l'autor  i  a  l'am- 
bient de  la  tragèdia. 

Les  acotacions  de  moviment  de  figures  en  l'obra  pre- 
sent són  escrites  tenint  en  compte  el  treball  directiu  de 
l'Enric  Giménez  al  posar  l'obra  en  escena. 


OBRES  DE  L'AUTOR 


Tribut  al  mar,  tragèdia  en  un  acte. 
]  El  fill  de  Crisi,  tragèdia  en  un  acte. 

Epitalami,  tragèdia  en  un  acte. 

Testa  d'or,  idili  dramàtic  (lectura  popular). 
[  Periandre,  tragèdia  en  tres  actes. 

TRADUCCIONS 
Otelo,  tragèdia  en  cinc  actes  de  W.  Shakespeare. 

DE  PRÒXIMA  SORTIDA 
Bernardo  del  Carpio,  drama  cavalleresc  en  quatre  actes. 

EN  PREPARACIÓ 

L'estatua  d'or,  tragèdia  en  quatre  actes. 

Les  danaides,  tragèdia  en  tres  actes. 

Mireia,  adaptació  escènica  del  poema  de  Frederic  Mistral. 


Preu:  dugués  pessetes 


